## Pravilnik o tahografima i ograničivaču brzine

### NN 89/2008 (30.7.2008.), Pravilnik o tahografima i ograničivaču brzine

# MINISTARSTVO MORA, PROMETA I INFRASTRUKTURE

2838

Na temelju članka 19. stavak 2., članka 20. stavak 10. i članka 22. stavak 2.
Zakona o radnom vremenu, obveznim odmorima mobilnih radnika i uređaja za
bilježenje u cestovnom prijevozu (»Narodne novine«, broj 60/08.), ministar mora,
prometa i infrastrukture donosi

## PRAVILNIK

### O TAHOGRAFIMA I OGRANIČIVAČU BRZINE

I. OPĆE ODREDBE
Članak 1.

(1) Ovim Pravilnikom propisuju se tehnički uvjeti koje moraju ispunjavati
uređaji za bilježenje u cestovnom prometu kojima se osigurava upis vremena
vožnje članova posade vozila, vremena provedenog u obavljanju profesionalne
aktivnosti koja ne predstavljaju upravljanje vozilom, vremena odmora, brzine
kretanja vozila i prijeđene udaljenosti, izvedbeni zahtjevi za uređaje za
bilježenje i tahografski listići, uvjeti za ugradnju, aktivaciju, ispitivanje,
pregled, kalibriranje, plombiranje i popravak uređaja za bilježenje, tipno
ispitivanje uređaja za bilježenje i tahografskih listića, izgled službene
oznake, upute za upotrebu i ispitivanje ograničivača brzine.
(2) Ovim Pravilnikom propisuju se uvjeti koje mora ispunjavati radionica za
ishođenje dozvole za radionicu za obavljanje djelatnosti provjere i pregleda,
ugradnje i ispitivanja, popravka i demontaže uređaja za bilježenje, prenositi
podatke s uređaja za bilježenje, utvrđivati nemogućnost prijenosa podataka s
uređaja za bilježenje, uklanjati i demontirati uređaje za bilježenje, te za njih
izrađivati i postavljati identifikacijske oznake-naljepnice, ispitivanje
ograničivača brzine, aktiviranje digitalnog tahografa, kalibriranja,
plombiranja, sadržaj zahtjeva za izdavanje dozvole i njegovo produljenje te
sadržaj oglasne ploče radionice.

Značenje izraza
Članak 2.

U smislu ovoga Pravilnika, pojedini izrazi imaju sljedeće značenje:
– »tahograf« označava cjelokupnu opremu namijenjenu ugradnji u cestovna vozila
za prikaz, bilježenje i automatsko ili poluautomatsko pohranjivanje podataka o
kretanju takvih vozila i o pojedinom trajanju rada njihovih vozača. Ova oprema
obuhvaća kabele, senzore, elektronski uređaj za informacije o vozaču, jedan
(dva) čitač(a) za umetanje jedne (dvije) vozačke memorijske kartice, ugrađen ili
odvojen pisač, instrument prikaza, uređaj za prijenos iz podatkovne memorije,
uređaje za prikazivanje ili ispis podataka na zahtjev i uređaje za upisivanje
mjesta u kojima dnevno radno vrijeme započinje i završava. Dio opreme je i
uređaj za bilježenje i automatsko ili poluautomatsko pohranjivanje podataka o
kretanju takvih vozila i o pojedinom trajanju rada njihovih vozača (u daljnjem
tekstu: tahografski uređaj). Tahografski uređaj može biti analogni ili
digitalni;
– »analogni tahograf« je uređaj u cestovnom prometu za bilježenje brzine i
prijeđenog puta, kao i vremena rada i odmora gdje se podaci zapisuju na
tahografski listić na kojem vrh pisača ostvaruje zapis mehaničkim pritiskom na
tahografski listić, a koji omogućava bilježenje podataka za jedan dan;
– »digitalni tahograf« je uređaj u cestovnom prometu za bilježenje brzine i
prijeđenog puta, kao i vremena rada i odmora gdje se podaci zapisuju u radnu
memoriju i memorijsku karticu, a koji omogućava pohranu podataka za razdoblje od
365 dana;
– »memorijska kartica« je prijenosni uređaj za prijenos i pohranu podataka, koju
posjeduju vozač, prijevoznik, radionica i nadzorno tijelo;
– »radionice« su prostori u kojima se obavljaju postupci ugradnje i ispitivanja,
provjere i pregleda, popravka i demontaže tahografskog uređaja, a za koje je
fizička ili pravna osoba dobila dozvolu ministarstva nadležnog za promet (u
daljnjem tekstu: Ministarstvo);
– »tahografski listić« je dio u tahografu na kojem pisaljka neprekidno piše
podatke koji moraju trajno ostati zapisani;
– »stalnica »k« tahografa« je veličina koja navodi vrijednost ulaznog signala
potrebnog za pokazivanje i zapisivanje duljine prijeđenoga puta od 1 km, a
izražava se brojem okretaja po kilometru
(k =... okr/km) ili impulsima po kilometru (k =... imp/km);
– »stalnica »w« vozila« je veličina koja navodi vrijednost izlaznog signala, a
koja nastaje na priključnom mjestu tahografa i vozila (na mjenjaču ili na
osovini kotača), i to pod normalnim uvjetima ispitivanja duljine prijeđenoga
puta od jednog kilometra, a izražava se brojem okretaja po kilometru (w =
…okr/km) ili impulsima po kilometru (w =... imp/km);
– »djelatni opseg pogonskog kotača vozila« »l« je srednja vrijednost dužine
prijeđenoga puta pogonskog kotača kod punog okretaja u normalnim uvjetima
ispitivanja i propisanom postupku, a izražava se u obliku: »l =... mm«;
– »ograničivač brzine« je uređaj u sklopu pogonskog motora koji ograničava
brzinu kretanja motornog vozila i mora biti izveden u skladu sa zahtjevima
Pravilnika ECE-R-89.

Vrste radionica
Članak 3.

(1) Radionice mogu biti stacionarne i mobilne.
(2) Stacionarne radionice provode postupke i obavljaju poslove na lokaciji i u
prostorima koji su navedeni u dozvoli.
(3) Mobilne radionice provode postupke i obavljaju poslove na različitim
lokacijama.
(4) Mobilna radionica može dobiti dozvolu samo za provedbu postupaka i
obavljanje poslova iz članaka 7. do 15. ovoga Pravilnika.

Vrste dozvola
Članak 4.

(1) Podnositelj zahtjeva može podnijeti zahtjev za izdavanje dozvole za
obavljanje poslova i postupaka na analognim tahografima (Prilog II. ovoga
Pravilnika) i/ili digitalnim tahografima (Prilog III. ovoga Pravilnika).
(2) U okviru postupaka za analogni tahograf mogu se obavljati sljedeći poslovi:
ugradnja, ispitivanje, provjera i pregled, popravak, plombiranje, uklanjanje i
postavljanje naljepnica.
(3) U okviru postupaka za digitalni tahograf mogu se obavljati sljedeći poslovi:
ugradnja, aktivacija, ispitivanje, provjera i pregled, popravak, kalibracija,
plombiranje, prenošenje podataka i procjena nemogućnosti prijenosa podataka,
uklanjanje i postavljanje naljep­nica.

II. NAČIN OBAVLJANJA POSLOVA RADIONICE
Ugradnja
Članak 5.

(1) Ugradnja je postupak ugrađivanja tahografa u motorno vozilo. Pri ugradnji
tehničar je dužan koristiti upute proizvođača tahografa i proizvođača motornog
vozila.
(2) Nakon ugradnje tahografa u vozilo, radionica je dužna postupati u skladu s
odredbama članaka 6. do 12. ovoga Pravilnika.

Aktiviranje i uporaba
Članak 6.

(1) Tehničar je dužan odmah nakon ugradnje digitalnog tahografa aktivirati
isti.
(2) Poslodavac i vozač moraju osigurati ispravno funkcioniranje tahografskog
uređaja i pravilno korištenje u skladu sa zahtjevima iz Priloga I. ovoga
Pravilnika.

Ispitivanje
Članak 7.

(1) Ispitivanje je postupak kojim se provjerava sukladnost novog, korištenog
ili popravljenog tahografa zahtjevima ispravnosti rada i točnosti zadanima u
Prilogu II. i Prilogu III. ovoga Pravilnika.
(2) Pri postupku ispitivanja, radionica je dužna primjenjivati upute proizvođača
koje se odnose na tip tahografa i/ili ograničivače brzine. Ispitivati se može
samo tahografski uređaj na kojem je neoštećena plomba koja sprječava neovlašteno
otvaranje njegovog kućišta i mora biti označena žigom radionice koja ima dozvolu
za popravak tahografskih uređaja.
(3) Ispitivanje se provodi nakon svake ugradnje ili popravka tahografa koje mora
biti izvedeno u skladu s člankom 5. ovoga Pravilnika, odnosno najkasnije nakon
dvije godine od zadnjeg ispitivanja, u skladu sa zahtjevima iz Priloga II. i
Priloga III. ovoga Pravilnika.
(4) Ispitivanje može obaviti ista osoba koja je ugradila tahograf u skladu s
člankom 5. ovoga Pravilnika. Pri postupku ispitivanja obavlja se i kalibriranje
u skladu s člankom 10. ovoga Pravilnika.
(5) Radionica vodi evidenciju o nepravilno kalibriranim digitalnim tahografima.
Evidencija sadrži sljedeće podatke:
– o tvrtki vlasnika, iznajmljivača, odnosno korisnika vozila ili digitalnog
tahografa;
– o proizvođaču i registracijskoj oznaci vozila;
– datumu ispitivanja;
– tipu digitalnog tahografa;
– detaljan opis utvrđene nepravilnosti kalibriranja (parametri k, l, w i Vset
ograničavanje brzine).
(6) Tijekom postupka ispitivanja analognog tahografa izrađuje se zapis na
tahografskom listiću prema postupku koji propisuje proizvođač i utvrđuje se
odgovara li analogni tahograf propisanim zahtjevima iz stavka 5. ovoga članka.
(7) Originalni primjerak tahografskog listića iz stavka 6. ovoga članka
pohranjuje radionica. Primjerak tahografskog listića predaje se naručitelju
ispitivanja na njegov zahtjev.
(8) Pri postupku ispitivanja digitalnog tahografa izrađuje se ispis rezultata
ispitivanja u skladu s postupcima koje propisuje proizvođač i utvrđuje se
sukladnost digitalnog tahografa s propisanim zahtjevima iz stavka 1. ovoga
članka.
(9) Originalan ispis rezultata ispitivanja pohranjuje radionica. Preslika ispisa
predaje se naručitelju ispitivanja na njegov zahtjev.
(10) Žigom za utiskivanje osigurava se neovlašteno demontiranje spojeva
tahografa, odnosno sljedećih dijelova:
– završeci spojeva između tahografa i vozila,
– naprava za prilagođivanje i spojno mjesto gdje je ona uključena u spojni vod,
– preklopna naprava vozila s dva ili više prijenosnih odnosa osovina,
– spojevi naprave za prilagođavanje i preklopne naprave s drugim dijelovima
tahografa.
Žig za utiskivanje ima kružni oblik promjera 7 mm. Krug je podijeljen na dvije
jednake polovice.
U gornjoj polovici se nalazi oznaka »HR 25«, a u nazivniku se nalazi brojevna
oznaka radionice. Žig je izrađen tako da su natpisi istaknuti u odnosu na
podlogu žiga.
Žig se može naručiti samo na temelju važeće dozvole i mora izgledati kao na
crtežu:

![](dodatni/348360.gif)

(11) Ako rezultat ispitivanja odgovara propisanim zahtjevima iz stavka 1. ovoga
članka, izdaje se Potvrda o ispitivanju te ispunjava naljepnica sa značajkama
bitnim za upotrebu tahografa, kao i naljepnica koja označava stalnicu »k«.
Naljepnice su otisnute na Potvrdi o ispitivanju i moraju se nakon ispunjavanja
ukloniti s Potvrde o ispitivanju i zalijepiti na prikladno mjesto u kabini
vozila pokraj ili u tahograf. Zalijepljene naljepnice moraju biti jasno vidljive
i osigurane zaštitnom folijom.
(12) Potvrda o ispitivanju se izdaje i ako se utvrdi da tahograf ne odgovara
propisanim zahtjevima iz stavka 1. ovoga članka, u kojem se slučaju u Potvrdu
upisuju rezultati ispitivanja i opis neispravnosti.

Potvrda o ispitivanju
Članak 8.

(1) Potvrda o ispitivanju mora sadržavati sljedeće podatke:
a) o radionici:
– naziv i sjedište tvrtke, te oznaka radionice,
– ime tehničara koji je izvršio ispitivanje,
– broj ispitne kartice ako se radi o ispitivanju digitalnog tahografa;
b) o motornom vozilu:
– naziv i sjedište tvrtke, te ime i prezime vlasnika vozila,
– broj šasije vozila – VIN oznaka i registracijska oznaka,
– marka, proizvođač i tip motornog vozila,
– stanje brojača kilometara,
– djelatni opseg pogonskih kotača izražen u milimetrima i njihova dimenzija,
– nekorigirana stalnica motornog vozila »w«, izražen u okr/km ili imp/km,
– tlak pneumatika pogonskih kotača prema uputama proizvođača vozila,
– tip ograničivača brzine i njegova postavljena brzina (Vset), ako je ugrađen u
vozilo i ako se za njega zahtijeva pregled, u skladu s propisima u vezi
ograničivača brzine;
c) o tahografu:
– proizvođač, tip, serijski broj i oznaka tipnog odobrenja tahografskog uređaja,
– stalnica tahografa »k« u okr/km ili imp/km;
d) o pruženim uslugama:
– datum i vrijeme završetka ispitivanja,
– svrha ispitivanja,
– rezultati ispitivanja,
– potpis tehničara koji je izvršio ispitivanje,
– izjava o usklađenosti tahografa sa zahtjevima iz Priloga II. odnosno Priloga
III. ovoga Pravilnika.
e) predviđeno mjesto za upis podataka o provjeri i pregledu prema članku 9.
točka 2. ovoga Pravilnika.
(2) Potvrda o ispitivanju izrađuje se u dva primjerka. Jedan primjerak uručuje
se naručitelju, a drugi pohranjuje radionica.
(3) Potvrdi o ispitivanju koja se pohranjuje u radionici prilaže se tahografski
list s ispisom nastalim tijekom postupka ispitivanja analognog tahografa ili
ispis rezultata pregleda nastalim tijekom postupka pregleda digitalnog
tahografa.
(4) Na naljepnici sa značajkama bitnim za uporabu tahografa upisuje se datum
kada je izvršeno ispitivanje tahografa, izmjereni djelatni opseg »l« pogonskog
kotača, stalnica »w« vozila, broj šasije vozila – VIN oznaka vozila, te serijski
broj tahografa. Na predviđeno mjesto na naljepnici otiskuje se pečat s jasno
čitljivim nazivom pravne ili fizičke osobe i brojevnom oznakom radionice.
(5) Pečat mora biti u dimenzijama 35 mm x 20 mm.
(6) Na naljepnicu se u propisano mjesto upisuje postavljena brzina Vset
ograničivača brzine, ukoliko je propisano drugim propisima da vozilo čiji se
tahograf ispituje mora imati ugrađen ograničivač brzine.
Vrijednosti postavljene brzine Vset ograničivača brzine može upisati samo
radionica koja ima i za to dozvolu, nakon ispitivanja postavljene brzine Vset
ograničivača brzine i utvrđivanja točnosti.
Podešavanje ili popravak neispravnog ograničivača brzine obavlja ovlašteni
servis proizvođača vozila ili ovlašteni servis proizvođača ograničivača brzine.
a) Naljepnica sa značajkama bitnim za upotrebu tahografa ima dimenzije 43 mm x
73 mm, mora biti zaštićena zaštitnom folijom i izgledati kao na crtežu:

![](dodatni/348361.gif)

b) Naljepnica za označavanje stalnice »k« tahografskog uređaja ima dimenzije 26
mm x 15 mm, lijepi se na analogni ili digitalni tahograf, mora biti zaštićena
zaštitnom folijom i izgledati kao na crtežu:

 K=

Imp/km

c) Poslije svakoga ispitivanja tahografa u radionici koja ima dozvolu, stara se
naljepnica mora ukloniti i zamijeniti novom.
(8) Potvrda o ispitivanju tahografa važi dvije godine.

Provjera i pregled
Članak 9.

(1) Provjera i pregled je kontrolni postupak koji se obavlja na motornom
vozilu koje ima ugrađen tahograf u okviru postupka ispitivanja tahografskog
uređaja.
(2) Pregledom se provjerava ispravnost i eventualna oštećenost naljepnica i
zaštitnih folija, kao i ispravnost otiska žiga na plombama koje osiguravaju
sljedeće spojeve i zaštite:
– davač impulsa (mehanički adapter) i vozila;
– davač impulsa (mehanički adapter) kabela (pogonskog vratila);
– kabela (pogonskog vratila) i tahografa;
– zaštite koja sprečava pristup mjestu promjene stalnice tahografskog uređaja
»k« (plomba radionice) te mjesta koja sprečavaju otvaranje kućišta tahografa na
kojima se nalazi plomba radionice koja ima dozvolu za popravak tahografa.
(3) Provjera se provodi na usklađenosti zapisanih vrijednosti stalnice vozila
(w) i stalnice tahografa »k». Stalnicu »k« na koju je namješten tahografski
uređaj je potrebno očitati pomoću posebnog uređaja koji se na njega na
odgovarajući način priključuje.
Kada je pogon tahografskog uređaja putem pogonskog vratila, provjerava se
zapisana vrijednost stalnice vozila (w) i očitana vrijednost s mehaničkog
adaptera.
Nakon izvršenog pregleda i provjere, tahograf se mora plombirati prema članku 7.
točka 10. ovoga Pravilnika.
U slučaju da se utvrdi da stalnica »k« nije jednaka napisanoj na naljepnici ili
da nije a nije usklađetalnicom »w« mora se provesti ispitivanje i kalibriranje
tahografa.
(4) Pregled i provjera se provodi nakon ispitivanja tahografa, što se mora
evidentirati u za to predviđeno mjesto na Potvrdi o ispitivanju (nalazi se kod
vozača) upisivanjem sljedećih podataka:
– naziv radionice koja ima dozvolu,
– ime, prezime i potpis osobe koja je obavila pregled i provjeru,
– te pečat radionice koja ima dozvolu.
Pečat radionice koja ima dozvolu po veličini i obliku mora biti identičan pečatu
iz članka 8. točka 4. ovoga Pravilnika.

Kalibriranje
Članak 10.

(1) U postupku kalibriranja radionica je dužna primjenjivati upute
proizvođača koje se odnose na tip digitalnog tahografa.
(2) Nakon izvršenog postupka kalibriranja digitalnog tahografa vlasnik kartice
radionice pohranjuje podatke o kalibriranju na karticu radionice i unosi ih u
evidenciju o izvršenim kalibriranjima. Radionica osigurava sigurnu pohranu,
vjerodostojnost i onemogućuje neovlaštenu promjenu ili kopiranje podataka s
kartice radionice.
(3) Radionica vodi evidenciju o izvršenim kalibracijama na svim digitalnim
tahografima. Evidencija sadrži sljedeće podatke:
a) o radionici:
– naziv i sjedište tvrtke, te oznaka radionice,
– ime tehničara koji je izvršio kalibraciju,
– broj radioničke kartice;
b) o motornom vozilu:
– naziv i sjedište tvrtke, odnosno ime i prezime vlasnika vozila,
– broj šasije vozila – VIN oznaka i registracijska oznaka,
– marka, proizvođač i tip motornog vozila,
– stanje brojača kilometara,
– djelatni opseg guma pogonskih kotača izražen u milimetrima i njihova
vrijednost,
– stalnica motornog vozila »w« izražen u okr/km ili imp/km,
– tlak u pneumaticima pogonskih kotača prema uputama proizvođača vozila,
– tip ograničivača brzine i njegovu postavljenu brzinu (Vset), ako je ugrađen u
vozilo i ako se za njega zahtijeva ispitivanje, u skladu s propisima u vezi
ograničivača brzine;
c) o digitalnom tahografu:
– proizvođač, tip, serijski broj i oznaka tipnog odobrenja digitalnog tahografa,
– serijski broj digitalnog tahografa i davača impulsa;
d) o kalibraciji:
– redni broj kalibriranja,
– vrijednosti w, k, l,
– podešenost ograničivača brzine (Vset);
e) o provedenom kalibriranju:
– datum i vrijeme završetka kalibriranja,
– svrha kalibriranja,
– potpis tehničara koji je obavio kalibriranje.

Plombiranje
Članak 11.

(1) Nakon ispitivanja, kalibracije, provjere i pregleda provodi se postupak
plombiranja prema postupku koji je za određeni tip tahografskog uređaja i
motornog vozila odredio proizvođač, u skladu s člancima 7., 8., 9. i 10. ovoga
Pravilnika.
(2) U sljedećim slučajevima može doći do oštećenja i uništenja plombe od strane
inspekcije cestovnog prometa ili policijskog službenika:
– kod provjere točnosti podešavanja konstante tahografa;
– kod utvrđivanja pravilnog rada ograničivača brzine;
– kod utvrđivanja mogućih dodatnih uređaja koji mogu utjecati na pravilan rad
tahografa;
– kod utvrđivanja mogućih dodatnih uređaja koji mogu utjecati na pravilan rad
ograničivača brzine.
(3) U slučajevima iz stavka 2. ovoga članka, inspektor cestovnog prometa ili
policijski službenik dužan je sačiniti pisani izviještaj o oštećenju ili
uništenju plombe s naznakom mjesta, vremena i uzroka oštećenja ili uništenja
plombe. Kopija izvještaja uručuje se vozaču koji je isti dužan pohraniti u
vozilu. Poslodavac je dužan po završetku prijevoza provesti postupak plombiranja
tahografa u skladu sa stavkom 1. ovoga članka u radionici koja za to ima
dozvolu, kojoj se predaje kopija izvještaja.
(4) Za oštećene ili uništene plombe za koje poslodavac ili vozač ne posjeduje
kopije izvještaja iz stavka 3. ovoga članka, radionica vodi evidenciju koja
sadrži sljedeće podatke:
– naziv i sjedište tvrtke, odnosno ime i prezime vlasnika vozila;
– marku i registracijsku oznaku vozila;
– datum provjere;
– vrstu tahografa i detaljan opis postojećih nepravilnosti (na kojem dijelu je
počinjeno uništenje plombe).
(5) Na zahtjev nadzornog tijela radionica je dužna dati na uvid evidenciju.
(6) Tehničar također može oštetiti ili uništiti plombe pri obavljanju postupaka
i poslova opisanih u člancima 7., 9. i 10. ovoga Pravilnika.

Naljepnice
Članak 12.

(1) Naljepnice moraju biti postavljene na način da su zaštićene zaštitnom
folijom, te da se pri pokušaju uklanjanja naljepnica ošteti.
(2) Naljepnicu može ukloniti radionica koja ima dozvolu za postupak ispitivanja
tahografa, sukladno člancima 7. i 9. ovoga Pravilnika.
Prijenos i zaštita podataka u slučaju popravka, demontaže ili zamjene digitalnog
tahografa

Članak 13.

(1) U slučajevima popravka, demontaže ili zamjene digitalnog tahografa
radionica prenosi (download) podatke pohranjene na tahografu. Podaci se
pohranjuju na odgovarajućim medijima za pohranu podataka.
(2) Podaci u radionici čuvaju se na način da nisu dostupni neovlaštenim osobama
i nije ih dopušteno mijenjati. Radionica predaje podatke vozaču – vlasniku
vozila. Radionica vodi zapisnik o predaji podataka u kojem su najmanje sljedeći
podaci:
a) o radionici:
– naziv i sjedište tvrtke, te oznaka radionice;
– podaci o tehničaru koji je izvršio prijenos podataka te broj kartice
radionice;
b) o motornom vozilu:
– broj šasije vozila – VIN oznaka i registracijska oznaka;
– marka, proizvođač i tip;
c) o digitalnom tahografu:
– proizvođač;
– tip i serijski broj;
– datum proizvodnje;
– oznaka tipnog odobrenja;
d) o vozaču:
– naziv i sjedište tvrtke;
– broj kartice prijevoznika;
– ovlast poslodavca za preuzimanje podataka;
– potpis osoba kojoj je poslodavac dao ovlast za preuzimanje podataka;
e) o prijenosu podataka:
– redni broj zapisnika;
– razdoblje u okviru kojeg su podaci preneseni;
– naslov datoteke koja sadrži podatke, datum i vrijeme nastanka datoteke te
veličina datoteke;
– mjesto, datum i vrijeme obavljenog prijenosa.

Nemogućnost prijenosa ili ispisa podataka
Članak 14.

(1) Ako prijenos podataka na medij za pohranu podataka u slučajevima iz
članka 13. ovoga Pravilnika nije moguć, može se izraditi ispis podataka iz
digitalnog tahografa, o čemu radionica obavještava poslodavca. Na zahtjev
poslodavca, radionica izrađuje ispis za vremensko razdoblje od posljednja tri
mjeseca.
(2) Ako ispis nije moguć u skladu sa stavkom 1. ovoga članka, radionica će
izdati zaposleniku potvrdu o nemogućnosti prijenosa ili ispisa podataka iz
digitalnog tahografa.
(3) Potvrda o nemogućnosti prijenosa ili ispisa podataka izrađuje se u dva
primjerka od kojih se jedan dostavlja poslodavcu, a drugi se pohranjuje u
radionici na najmanje dvije godine.
(4) Potvrda o nemogućnosti prijenosa ili ispisa podataka sadrži najmanje
sljedeće podatke:
a) o radionici:
– naziv i sjedište tvrtke, te oznaka radionice;
– podaci o tehničaru koji je pokušao obaviti prijenos ili ispis podataka, broj
kartice radionice i potpis tehničara;
b) o motornom vozilu:
– broj šasije vozila – VIN oznaka i registracijska oznaka;
– marka (proizvođač) i tip;
c) o digitalnom tahografu:
– proizvođač;
– tip i serijski broj;
– datum proizvodnje;
– mjesto ugradnje u kabini motornog vozila;
– oznaka tipnog odobrenja;
– vidljivost naljepnice (utvrđivanje preglednosti naljepnice);
d) o vozaču:
– naziv i sjedište tvrtke;
– broj kartice prijevoznika;
e) podaci o potvrdi kojom se potvrđuje nemogućnost prijenosa ili ispisa
podataka:
– datum i mjesto izdavanja;
– redni broj potvrde.
Obveza obavještavanja
Članak 15.
Radionica je dužna obavijestiti Ministarstvo i inspekciju cestovnog prometa o
ne o
nemogućnojenosa ili ispisa podataka iz digitalnog tahografa u vozilu.

Popravak analognog tahografa
Članak 16.

(1) Popravak analognog tahografa je postupak koji podrazumijeva njegov
popravak nakon kvara ili oštećenja jedne ili više plombi.
(2) Radionica je dužna pri popravku primjenjivati upute proizvođača, odnosno
postupati u skladu s tehničkom dokumentacijom koju radionica i tehničar dobiju
od proizvođača za pojedini tip analognog tahografa. Pri popravku, rezervni i
nadomjesni dijelovi koji se koriste za popravak, moraju biti originalni i
odgovarati tipu analognog tahografa.
(3) O popravku vodi se zapisnik u kojem se bilježe najmanje sljedeći podaci:
– redni broj zapisnika;
– naziv i sjedište tvrtke, te oznaka radionice;
– podaci o tehničaru koji je obavio popravak te njegov potpis;
– proizvođač, tip i serijski broj analognog tahografa;
– oznaka tipnog odobrenja analognog tahografa;
– vrsta popravka i kratak opis obavljenog popravka;
– datum i vrijeme završetka popravka.
(4) Radionica je dužna čuvati zapisnik o popravku najmanje dvije godine.
(5) Popravak analognog tahografa može obaviti tehničar koji obavlja i ostale
poslove sukladno odredbama ovoga Pravilnika.

Popravak digitalnog tahografa
Članak 17.

(1) Popravak digitalnog tahografa je postupak koji podrazumijeva popravak
davača impulsa ili uređaja u vozilu u kojem je potrebno isključenje njegovog
napajanja, isključenje drugih dijelova digitalnog tahografa ili otvaranje.
(2) Radionica od proizvođača digitalnog tahografa dobiva popis vrsta popravaka
digitalnog tahografa. Iz popisa vrsta popravaka mora biti vidljivo kakvu vrstu
popravka može obavljati radionica i pod kojim uvjetima. Iz popisa se također
mora vidjeti u kakvom stanju ili pod kojim uvjetima se digitalni tahograf vraća
proizvođaču ili odbacuje.
Radionica smije obavljati popravke za koje je ovlaštena i osposobljena od
proizvođača digitalnog tahografa.
(3) Ako radionica u skladu sa stavkom 2. ovoga članka utvrdi da se određeni
popravak digitalnog tahografa može obaviti u radionici (uređaj u vozilu, davač
impulsa, međusobne veze), mora se osigurati da rezervni i nadomjesni dijelovi
koji se koriste za popravak budu originalni i da odgovaraju tipu digitalnog
tahografa. Radionica i tehničar pri popravku u cijelosti obavljaju i ispunjavaju
upute dobivene od proizvođača.
(4) Ako popravak ili zamjena veza (kablova) na vozilu ne utječu na sigurnost
sustava, tehničar može obaviti popravak.
(5) U svakoj radionici vodi se zapisnik u kojem se bilježe najmanje sljedeći
podaci:
– redni broj zapisnika;
– naziv i sjedište tvrtke, te oznaka radionice;
– podaci o tehničaru koji je obavio popravak te njegov potpis;
– proizvođač, tip i serijski broj digitalnog tahografa;
– oznaka tipnog odobrenja digitalnog tahografa;
– vrsta popravka i kratak opis obavljenog popravka;
– datum i vrijeme završetka popravka.
(6) Radionica je dužna čuvati zapisnik o popravku najmanje dvije godine.
(7) Popravak digitalnog tahografa može obaviti tehničar koji obavlja i ostale
poslove sukladno odredbama ovoga Pravilnika.
(8) Nakon popravka provodi se postupak kalibriranja i ispitivanja.

Evidencije
Članak 18.

(1) Radionica, voditelj radionice i tehničar moraju brinuti o vođenju
evidencije o svim izvršenim postupcima ili poslovima. Evidencija se uređuje
prema vremenu postupaka i poslova. Iz evidencija moraju biti vidljivi podaci
dobiveni za vrijeme obavljanja postupaka i poslova. Evidencija mora biti
detaljna i u cijelosti pohranjena i uređena tako da je nadzorna tijela mogu
koristiti pri provođenju nadzora.
(2) Radionica je dužna čuvati sve zapise najmanje dvije godine.

III. OGLASNA PLOČA
Oglasna ploča
Članak 19.

(1) U radionici se na vidljivom mjestu mora nalaziti oglasna ploča na kojoj
se nalaze sljedeći podaci:
– broj i rok važenja dozvole radionice;
– oznaka radionice;
– osnovni podaci o voditelju radionice;
– postupci i poslovi za koje radionica ima ovlaštenje Ministarstva;
– kopiju ovlaštenja i izvod iz dodataka ovlaštenja iz kojih je vidljivo za koje
postupke i poslove radionica posjeduje ovlaštenje;
– osnovni podaci o tehničarima;
– izjava o osposobljenim osobama i o tipovima tahografskog uređaja za koje su
osposobljene;
– radno vrijeme;
– cjenik usluga;
– obrasci zapisa koje radionica izdaje.
(2) Obavijesti i obrasci moraju biti čitko i u cijelosti ispunjeni prema uzorku.
(3) Voditelj radionice dužan je redovito obnavljati podatke na oglasnoj ploči.

IV. UVJETI ZA IZDAVANJE DOZVOLE I NAČIN DOKAZIVANJA
Osiguravanje procedura postupanja i poslova
Članak 20.

(1) Podnositelj zahtjeva za obavljanje djelatnosti iz članaka 5. do 15. ovoga
Pravilnika osigurava procedure putem dokumentiranja, opisa pojedinačnih
postupaka i poslova, njihovih funkcija i tehničkog opsega posla, načina kontrole
cjelokupne dokumentacije vezane uz njihove djelatnosti, načina postupanja s
uzorcima na temelju kojih se vrše postupci i poslovi, sustava vođenja i zaštite
zapisa o obavljanju postupaka i poslova, te osiguranja da zapisi budu
odgovarajuće pohranjeni i da osobni podaci budu zaštićeni u skladu s propisima o
zaštiti osobnih podataka.
(2) Podnositelj zahtjeva mora dokazati da osigurava procedure postupanja i
poslova koji su navedeni u člancima 16. i 17. ovoga Pravilnika važećim ugovorom
sklopljenim s proizvođačem tahografskog uređaja, u kojemu je određeno da će mu
proizvođač tahografa redovito dostavljati tehničku dokumentaciju i trenutačno ga
upoznavati sa svim novostima. Ako podnositelj zahtjeva nema sklopljen izravan
ugovor s proizvođačem, mora priložiti i dokument iz kojeg je vidljiv odnos
između zastupnika proizvođača i proizvođača.

Odgovarajuće prostorije
Članak 21.

(1) Prostorije za obavljanje djelatnosti iz stavka 2. članka 1. ovoga
Pravilnika moraju ispunjavati sljedeće uvjete:
– moraju se nalaziti na području Republike Hrvatske;
– moraju biti građene tako da se u njima može obavljati siguran rad i postupanje
za sve zaposlene u radionici, za stranke i posjetitelje;
– da se u njima može obavljati normalan i siguran rad pri svim vremenskim
uvjetima.
(2) Podnositelj zahtjeva za izdavanje dozvole zahtjevu mora priložiti:
– opis prostorija s naznakom njihovog položaja;
– tlocrt prostorija u mjerilu 1:100;
– izvornik ili kopiju dokumenta o vlasništvu prostorija ili dokaz o pravu
korištenja istog za vrijeme važenja dozvole;
– izjavu da ne postoji pravne ili stvarne prepreke, koje bi podnositelja
zahtjeva onemogućavala u korištenju prostorija u kojima će obavljati djelatnosti
za vrijeme važenja dozvole.
(3) Odredbe ovoga članka na odgovarajući se način primjenjuju i na pokretne
radionice.

Odgovarajuća oprema i alati
Članak 22.

(1) Podnositelj zahtjeva mora imati na raspolaganju najmanje sljedeću opremu
i alate:
– opremu i alate kojima može obavljati poslove u skladu s odredbama ovog
Pravilnika;
– uredsku opremu;
– komunikacijske veze;
– opremu za zaštitu objekta.
(2) Smatra se da podnositelj zahtjeva ima na raspolaganju opremu i alat iz
stavka 1. ovoga članka ako su u njegovom vlasništvu ili ima pravo korištenja
istih temeljem ugovora o najmu ili leasingu.
(3) Podnositelj zahtjeva mora priložiti:
– detaljan opis odgovarajuće opreme i alata;
– dokaze da raspolaže opremom i alatom u skladu sa stavkom 1. ovoga članka;
– izjavu da ne postoje pravne ili stvarne zapreke, koje bi podnositelja zahtjeva
onemogućavale u korištenju opreme i alata za vrijeme važenja dozvole.

Zaposleni tehničari
Članak 23.

(1) Podnositelj zahtjeva ispunjava uvjete za ete za obavljalatnosti iz članka
1. stavka 2. ovoga Pravilnika ako od zaposlenika zapošljava najmanje jednog
tehničara koji je osposobljen za obavljanje svih poslova radionice u skladu s
propisima o tahografima u cestovnom prijevozu. Tehničar mora ispunjavati uvjete
iz članka 26. Zakona o radnom vremenu, obveznim odmorima mobilnih radnika i
uređajima za bilježenje u cestovnom prijevozu (u daljnjem tekstu: Zakon).
(2) Podnositelj zahtjeva mora priložiti:
– kopiju ugovora o radu iz koje je vidljivo da je tehničar zaposlen kod
podnositelja zahtjeva na neodređeno vrijeme s punim radnim vremenom;
– svjedodžbu o srednjoj stručnoj spremi iz članka 26. Zakona;
– potvrdu o završenom školovanju za ispitivanje i ugradnju tahografskog uređaja
prema programu koji je odobrilo ministarstva nadležno za obrazovanje;
– potvrdu kojom se dokazuje završeno stručnu osposobljenost tehničara pri jednom
od proizvođača tahografskog uređaja, koji ima tipno odobrenje za analogne
tahografe ili interoperabilno ispitivanje za digitalne tahografe, odnosno pri
pravnoj ili fizičkoj osobi koja zapošljava osobu koja je pri jednom od
proizvođača završila školovanje za instruktora strukovnog obrazovanja. Potvrda o
stručnoj osposobljenosti pri jednom od proizvođača tahografskog uređaja ne smije
biti starija od tri godine. Iz potvrde o stručnoj osposobljenosti mora biti
vidljivo za koje je postupke i poslove u skladu s ovim Pravilnikom tehničar
stručno osposobljen. Ako potvrdu o stručnoj osposobljenosti izdaje pravna ili
fizička osoba koja zapošljava osobu koja je pri jednom od proizvođača završila
školovanje za instruktora stručnog obrazovanja, radionica mora priložiti i
presliku potvrde o obrazovanju za tu osobu;
– dokument iz kojega je vidljivo da tehničar nije pravomoćno osuđivan za kazneno
djelo, koje se progoni po službenoj dužnosti i koje je izvršeno pri obavljanju
poslova u vezi s tahografom;
– dokument iz kojega je vidljivo da za kazneno djelo iz podstavka 3. ovoga
članka nije u tijeku istražni postupak.

Pristup radionici podnositelja zahtjeva
Članak 24.

(1) Pristup radionici podnositelja zahtjeva mora biti jednostavan,
prepoznatljiv i ne smije ugrožavati sigurnost cestovnog prometa.
(2) Pristup mora biti jednostavan bez prepreka i neposredno dostupan s javnih
površina.
(3) Pristup mora biti prepoznatljiv i označen znakovima obavijesti, na kojima se
nalaze podaci o tvrtki podnositelja zahtjeva uz natpis »radionica za analogne
tahografe« i/ili »radionica za digitalne tahografe« u skladu s dozvolom.
(4) Smatra se da pristup ne ugrožava sigurnost prometa na cesti ako je opremljen
cestovnom prometnom signalizacijom i opremom u skladu s prometnim projektom i
ako prilaz koji vodi na ispitnu stazu za vozila može omogućavati čekanje
najmanje jednom vozilu s priključnim vozilom koji mora odgovarati najduljoj
mogućoj dozvoljenoj dužini te skupine vozila.
(5) Zahtjevu za dobivanje dozvole prilaže se:
– izjava da je pristup opremljen prometnom signalizacijom u skladu s prometnim
projektom.

Osiguranje pouzdanosti mjerenja
Članak 25.

(1) Podnositelj zahtjeva dužan je dokazati da su uređaji za ispitivanje
ispravnosti tahografa (etaloni, ispitna oprema i pribor za ispitivanje
tahografa) umjereni.
(2) Oprema i alat moraju cijelo vrijeme važenja dozvole biti primjereni za
upotrebu, prikladno prepoznatljivi (označeni) i pravilno održavani, u skladu s
dokumentiranim postupcima i uputama. Podnositelj zahtjeva mora imati
dokumentiran postupak nabave nove i otpisa istrošene ili iskorištene opreme i
alata. Podnositelj mora imati propisan ili utvrđen postupak rukovanja s opremom
koje nije u primjerenom stanju kao i postupak ispitivanja posljedica i utjecaja
na rezultate postupaka pri otkrivanju nedostataka na opremi i alatu. Opremu za
mjerenje koja služi za utvrđivanje usuglašenosti rezultata mjerenja sa
zahtjevima, mora se prije stavljanja u uporabu umjeriti, te mora biti moguća
provjera usklađenosti s nacionalnim ili međunarodnim standardima. Opremu za
mjerenje mora se redovito umjeravati.
(3) O opremi za mjerenje vodi se zapisnik koji sadrži sljedeće podatke:
– identifikaciju opreme i pripadajućih računalnih programa;
– naziv tvrtke proizvođača, oznaku tipa i serijski broj ili drugu jednoznačnu
identifikaciju;
– upute proizvođača za upotrebu i rukovanje s opremom;
– podatke o kalibriranju (datum važeće i sljedećeg kalibriranja, izvođač
kalibriranja);
– podatke o održavanju;
– podatke o šteti, nepravilnom radu i popravcima.
(4) O pomoćnoj opremi vodi se zapisnik koje sadrži sljedeće podatke:
– naziv tvrtke proizvođača, oznaku tipa i serijski broj ili drugu jednoznačnu
identifikaciju;
– upute proizvođača za upotrebu i rukovanje, ako postoje;
– podatke o održavanju i provjeri rada.
(5) Opremu i alat smiju koristiti ili s njima rukovati samo ovlašteni i
osposobljeni zaposlenici.
(6) Oprema mora osiguravati mjerenje svih vrsta tahografa koji imaju tipno
odobrenje, a u skladu s dozvolom.
(7) Zahtjevu za dobivanje dozvole prilaže se izjava kojom podnositelj zahtjeva
potvrđuje pouzdanost mjerenja, te posjedovanje odgovarajuće opreme i alata.
Izjavu potpisuje i voditelj radionice.

Stečajni postupak, prisilna nagodba ili likvidacija
Članak 26.

(1) Protiv podnositelja zahtjeva ne smije biti pokrenut stečajni postupak,
postupak prisilne nagodbe ili likvidacije.
(2) Podnositelj zahtjeva mora priložiti izvadak iz sudskog registra ili druge
istovrijedne evidencije iz kojeg je vidljivo da ne postoje okolnosti iz stavka
1. ovoga članka.

Nekažnjavanje
Članak 27.

Protiv podnositelja zahtjeva, odnosno voditelja radionice ili u radionici
zaposlenog tehničara ne smije biti pokrenut kazneni postupak za kazneno djelo za
koje se vodi po službenoj dužnosti, a koje je počinjeno kod obavljanja poslova
vezanih uz tahograf.

Izjave
Članak 28.

Podnositelj zahtjeva mora priložiti izjave članova uprave, odnosno voditelja
radionice, da u posljednjih pet godina prije predaje zahtjeva, nisu bili članovi
uprave ili voditelji radionice kojoj je bila oduzeta dozvola.

Neoduzimanje dozvole
Članak 29.

(1) Ponuditelj zahtjeva mora dokazati da njemu ili osobi čiji je pravni
slijednik radionica, u posljednjih pet godina prije predaje zahtjeva za dozvolu,
dozvola nije oduzeta.
(2) Zahtjevu za dobivanje dozvole podnositelj zahtjeva mora priložiti:
– izjavu da li je podnositelj zahtjeva univerzalni slijednik neke od pravnih
osoba i odgovarajuću potvrda sudskog registra,
– izjavu da ne postoje okolnosti iz stavka 1. ovoga članka.

Odnos s proizvođačem tahografa
Članak 30.

(1) Podnositelj zahtjeva mora dokazati da ima na odgovarajući način uređen
odnos s proizvođačem ili proizvođačima tahografskih uređaja s obzirom na
postupke koje provodi i poslove koje obavlja.
(2) Zahtjevu za dobivanje dozvole prilaže se ovjerena kopija ugovora s
proizvođačem ili proizvođačima tahografskih uređaja. Ako je ugovor sklopljen s
ovlaštenim zastupnikom proizvođača tahografskog uređaja, u ugovoru mora biti
naveden odnos ovlaštenog zastupnika s proizvođačem i ugovor kojim se uređuje
njihov odnos.

Prostori za pohranjivanje dokumentacije
Članak 31.

(1) Podnositelj zahtjeva mora raspolagati prostorima i opremom koji omogućuju
da zapisi i dokumentacija o svim aktivnostima vezanima uz tahografe i podacima
koji su na njima zabilježeni budu prikladno pohranjeni i dostupni nadzornim
tijelima i da osobni podaci budu zaštićeni u skladu s propisima o zaštiti
osobnih podataka. U prostorima za čuvanje dokumentacije moraju odvojeno biti
smješteni i žigovi i kartice radionice kada se ne koriste.
(2) Zahtjevu za dobivanje dozvole prille prilaže se: detaljan opis prostora s naznakom njihovih položaja;
– plan prostora u mjerilu 1:100;
– izvornik ili kopija javne isprave kojom podnositelj zahtjeva dokazuje da je
vlasnik prostora, ili izvornik ili kopiju ugovora kojim dokazuje pravo
korištenja prostora za obavljanje postupaka i obavljanje poslova za vrijeme
važenja dozvole;
– izjava da nema pravne ili druge zapreke koja bi podnositelju zahtjeva
onemogućila korištenje prostora tijekom važenja dozvole;
– detaljan opis opreme;
– dokaz da podnositelj zahtjeva raspolaže odgovarajućom opremom;
– navod o tome kako podnositelj ispunjava zahtjev ili omogućava ispunjenje
zahtjeva vezanog uz pohranjivanje i zaštitu;
– izjava voditelja da podnositelj zahtjeva ispunjava odredbe propisa o zaštiti
osobnih podataka.

Obveza podmirenja dospjelih obveza
Članak 32.

(1) Podnositelj zahtjeva mora imati podmirene dospjele obveze za poreze i
druga javna davanja.
(2) Zahtjevu za dobivanje dozvole prilaže se potvrda, koju izdaje porezno ili
drugo nadležno tijelo, da podnositelj zahtjeva ima podmirene obveze na ime
poreza i drugih javnih davanja.

Imenovanje voditelja
Članak 33.

(1) Podnositelj zahtjeva mora dokazati da ima zaposlenog voditelja radionice
koji ispunjava uvjete iz članka 26. Zakona.
(2) Podnositelj zahtjeva mora priložiti zahtjevu za izdavanje dozvole:
– dokaz da je odgovorna osoba podnositelja zahtjeva imenovala voditelja
radionice za obavljanje poslova radionice;
– ovjerenu kopiju ugovora o radu iz kojeg je vidljivo da je voditelj radionice
zaposlen na neodređeno vrijeme s punim radnim vremenom;
– dokaz da protiv voditelja radionice nije pokrenut postupak za kazneno djelo u
vezi s obavljanjem poslova s tahografima, koja nije u radnom odnosu i ne obavlja
iste ili slične poslove izvan radionice.

Oglasna ploča
Članak 34.

Podnositelj zahtjeva mora imati oglasnu ploču s informacijama navedenima u
članku 19. ovoga Pravilnika, što potvrđuje priloženom izjavom uz zahtjev za
dobivanje dozvole.

V. POSTUPAK RADIONICE RADI IZDAVANJA DOZVOLE
Postupak ishođenja dozvole
Članak 35.

(1) Postupak za izdavanje dozvole pokreće se podnošenjem zahtjeva
Ministarstvu.
(2) Podnositelj zahtjeva je dužan u zahtjevu navesti:
– osobno ime i adresu ili naziv i sjedište tvrtke;
– naznaku postupaka i poslova za koje se dozvola zahtijeva.
(3) Svi dokumenti i dokazi koji su priloženi uz zahtjev moraju biti na hrvatskom
jeziku.
(4) Ispunjavanje svih uvjeta iz ovoga Pravilnika za izdavanje dozvole utvrđuje
tročlano Povjerenstvo čiji su članovi službenici Ministarstva koji imaju VII
stupanj stručne spreme strojarskog, elektrotehničkog ili prometnog smjera koje
imenuje ministar. Rad Povjerenstva uređen je Poslovnikom o radu kojeg donosi
ministar.

Produljenje dozvole
Članak 36.

(1) Podnositelj zahtjeva mora u roku 60 dana prije isteka važenja dozvole
podnijeti zahtjev za produljenje dozvole.
(2) U zahtjevu za produljenje dozvole podnositelj zahtjeva je dužan navesti:
– osobno ime i adresu ili naziv i sjedište tvrtke;
– naznaku postupaka i poslova za koje zahtijeva produljenje dozvole.
(3) Podnositelj zahtjeva je dužan navesti sve izmijenjene činjenice ili
okolnosti koje utječu na izdavanje dozvole.

Određivanje oznake radionice
Članak 37.

(1) Ministarstvo određuje oznaku radionice koja ima dozvolu. Oznakom
radionice označava se Potvrda o ispitivanju i ispunjena naljepnica sa značajkama
bitnim za uporabu tahografa i sva predviđena mjesta za plombiranje nakon
uspješno izvršenog ispitivanja za koje je ovlašten.
(2) Oznaka iz stavka 1. ovoga članka sastoji se od velikih tiska­nih slova HR i
troznamenkastog broja.

VI. ZAVRŠNA ODREDBA
Stupanje na snagu
Članak 38.

Ovaj Pravilnik objavljuje se u »Narodnim novinama«, a stupa na snagu 1.
listopada 2008. godine.

Klasa: 011-01/08-02/45
Urbroj: 530-08-07-01
Zagreb, 14. srpnja 2008.

Ministar
**Božidar Kalmeta, v. r.**

PRILOG I.
I. HOMOLOGACIJA TIPA
Članak 1.

Zahtjev za homologacijom tipa tahografskog uređaja ili uzorka tahografskog
listića ili memorijske kartice, uz potrebne specifikacije, državi podnosi
proizvođač ili njegov ovlaštenik. Za svaki tip tahografskog uređaja ili uzorak
tahografskog listića ili memorijska kartica, može se podnijeti zahtjev samo
jednoj državi.

Članak 2.

1. Država izdaje homologaciju za bilo koji tip tahografskog uređaja, bilo
koji model tahografskog listića ili memorijske kartice koji udovoljava
zahtjevima propisanima u Prilogu II. ili III. ovog Pravilnika, pod uvjetom da je
država u mogućnosti provjeriti odgovaraju li proizvodni modeli odobrenom tipu.
2. Sigurnost sustava mora udovoljavati tehničkim zahtjevima propisanima u
Prilogu III. ovoga Pravilnika. Potrebno je osigurati da se djeluje u skladu s
utvrđenim postupcima i da se izradi novi Prilog koji će propisati da se za
tahografski uređaj ne može izdati homologacija sve dok cjelokupni sustav (sam
tahografski uređaj, vozačka kartica i spojevi električnog prijenosnika) ne
iskažu sposobnost izdržljivosti na pokušaje intervencije od strane neovlaštene
osobe ili izmjenu podataka o trajanju vožnje. Ispitivanja potrebna za
utvrđivanje navedenog provode stručnjaci kojima su poznati najnoviji postupci
intervencije od strane neovlaštenih osoba.
3. Svaka preinaka ili dodatak odobrenom uzorku treba dobiti dodatni certifikat o
homologaciji tipa od države koja je izdala prvotni certifikat o homologaciji
tipa.

Članak 3.

Za svaki tip tahografskog uređaja, uzorak tahografskog listića ili
memorijskih kartica koji odobravaju prema članku 2. ovog Priloga, države
podnositelju zahtjeva izdaju oznaku homologacije koja je u skladu s uzorkom
opisanim u Prilogu III. ovoga Pravilnika.

Članak 4.

Mjerodavna tijela država kojima je podnesen zahtjev za homologacijom, za
svaki tip tahografskog uređaja, uzoraka tahografskog listića ili memorijskih
kartica u roku od mjesec dana šalju mjerodavnim tijelima drugih država kopiju
certifikata o homologaciji i kopije relevantnih specifikacija, ili obavještavaju
ta tijela da je homologacija odbijena; u slučaju odbijanja navode razloge za
svoju odluku.

Članak 5.

1. Ako država koja je izdala certifikat o homologaciji tipa prema članku 2.
ustanovi da određeni tahografski uređaj, tahografski listić ili memorijske
kartice imaju oznaku homologacije koju je ona izdala nisu sukladni prototipu
koji je odobrila, ona poduzima potrebne mjere kako bi osigurala da se
proizvedeni modeli usklade s odobrenim prototipom. Poduzete mjere, ako je
potrebno, mogu uključivati i povlačenje certifikata o homologaciji tipa.
2. Država koja je izdala certifikat o homologaciji tipa povlači taj certifikat
ukoliko odobreni tahografski uređaj, tahografski listić ili memorijska kartica
nije u skladu s ovim Pravilnikom ili njegovim Prilozima, ili pri uporabi
pokazuje opći nedostatak koji ga čini neprikladnim za uporabu kojoj je
namijenjen.
3. Ako država koja je izdala certifikat o homologaciji tipa primi od druge
države obavijest o jednom od slučajeva iz stavaka 1. i 2. ovog članka, ona, po
savjetovanju s tom državom, također poduzima korake opisane u tim stavcima,
poštujući odredbe stavka 5. ovog članka.
4. Država članica koja utvrdi da je došlo da jednog od slučajeva iz stavka 2.
ovog članka može do daljnjega zabraniti prodaju i korištenje tahografskog
uređaja, tahografskog listića ili memorijskih kartica. Isto vrijedi i u
slučajevima iz stavka 1. ovog članka za tahografski uređaj, tahografski listić
ili memorijske kartice koji s koji su bili od prvotne ovjere ako proizvođač,
nakon nužnog upozorenja, ne uskladi uređaj s odobrenim modelom ili zahtjevima
ovog Pravilnika. U svakom slučaju, mjerodavna tijela države obavještavaju u roku
od mjesec dana jedna druga o svakom povlačenju certifikata o homologaciji tipa
ili svakoj drugoj mjeri poduzetoj prema stavcima 1., 2. i 3. ovog članka te
navode razloge za takav postupak.
5. Ukoliko država koja je izdala certifikat o homologaciji tipa osporava
postojanje svakog slučaja opisanog u stavcima 1. ili 2. ovog članka o kojem je
obaviještena, države koje su u pitanju nastoje riješiti spor i o tijeku spora
obavještavaju Komisiju EZ.
Ako razgovori između država ne rezultiraju sporazumom u roku od četiri tjedna od
datuma obavijesti iz stavka 3. ovog članka, Komisija EZ, po savjetovanju sa
stručnjacima iz svih država i nakon što je razmotrila sve relevantne čimbenike,
npr. ekonomske i tehničke čimbenike, u roku od šest mjeseci donosi odluku o
kojoj obavještava države članice kojih se to tiče te istovremeno ostale države.
Komisija EZ za svaki pojedini slučaj određuje vremenski rok za provođenje svoje
odluke.

Članak 6.

1. Podnositelj zahtjeva za izdavanjem certifikata o homologaciji tipa za
uzorak tahografskog listića lista na svom zahtjevu navodi tip ili tipove
tahografskog uređaja s kojima bi se taj tahografski listić upotrebljavao i
stavlja na raspolaganje odgovarajući uređaj tog tipa ili tipova u svrhu
ispitivanja tahografskog listića.
2. Mjerodavna tijela svake države na certifikatu o homologaciji za uzorak
tahografskog listića navode tip ili tipove tahografskog uređaja za koje se taj
tahografski listić smije koristiti.

Članak 7.

Države ne smiju odbiti registrirati nijedno vozilo opremljeno tahografskim
uređajem ili zabraniti korištenje takvog vozila samo na temelju činjenice da je
vozilo opremljeno takvim uređajem ako uređaj ima oznaku homologacije iz članka
6. ovoga Priloga i tipsku pločicu iz Priloga II i III. ovoga Pravilnika.

Članak 8.

U svim odlukama donesenima prema ovom Pravilniku kojima se odbija ili povlači
certifikat o homologaciji tipa tahografskog uređaja, uzorka tahografskog listića
ili memorijskih kartica detaljno se navode razlozi na kojima se one temelje.
Stranku o kojoj je riječ obavještava se o odluci i pravnim sredstvima koja su
joj dostupna prema propisima država te o rokovima za primjenu takvih pravnih
sredstava.

II. UGRADNJA I NADZOR
Članak 9.

1. Tahografski uređaj smiju ugrađivati ili popravljati samo ovlaštene
radionice koje su ishodile odobrenje Ministarstva, nakon što se dobije mišljenja
proizvođača kojih se to tiče.
Trajanje administrativne valjanosti ovlaštenih kartica radionica i kartica
tehničara je najviše godina dana.
Ukoliko je kartici koja je izdana ovlaštenoj radionici ili pojedinom tehničaru
potrebno produljiti valjanost, a oštećena je, ne radi ispravno, izgubljena je
ili ukradena, ovlaštena pravna osoba za izdavanje kartica izdaje zamjensku
karticu u roku od pet radnih dana od primitka potpunog zahtjeva u tom smislu.
Ukoliko se nova kartica izdaje kao zamjena za staru, nova kartica nosi isti
»radionički« podatkovni broj, ali se indeks povećava za jedan. Ovlaštena pravna
osoba za izdavanje kartica vodi upisnik izgubljenih, ukradenih ili neispravnih
kartica.
Države poduzimaju sve potrebne mjere kako bi spriječile krivotvorenje kartica
koje se dijele ovlaštenim tehničarima ili radionicama;
2. Ovlašteni tehničar ili radionica umeće posebnu oznaku na žigove koje stavlja,
te osim toga, upisuje za tahografski uređaj sukladno Prilogu III. ovoga
Pravilnika, elektronske sigurnosne podatke, naročito za obavljanje pregleda
vjerodostojnosti. Nadležne vlasti svake države članice vode upisnik oznaka i
elektronskih sigurnosnih podataka koje koriste te odobrenih izdanih radioničkih
i tehničarskih kartica.
3. Ovlaštena pravna osoba za izdavanje kartica dostavlja Komisiji EZ popise
ovlaštenih tehničara i radionica te kartica koje su im izdane i dostavljaju joj
preslike oznaka i potrebnih informacija koje se odnose na korištene elektronske
sigurnosne podatke.
4. Tipska pločica, kao što je opisano u Prilogu II. i III. ovoga Pravilnika
koristi se kao potvrda da je ugradnja tahografskog uređaja obavljena u skladu sa
zahtjevima ovoga Pravilnika.
5. Sve pečate mogu ukloniti tehničari radionica odobrenih od Ministarstva
sukladno stavku 1. ovog članka, ali u okolnostima opisanim u glavi V. stavak 4.
Priloga II. ovoga Pravilnika.

III. UPORABA TAHOGRAFSKOG UREĐAJA
Članak 10.

Poslodavac i vozači osiguravaju ispravno funkcioniranje i pravilno korištenje
tahografskog uređaja sukladno Prilogu II. ovoga Pravilnika i vozačke kartice
ukoliko se od vozača zahtijeva da upravlja vozilom opremljenim tahografskim
uređajem sukladno Prilogu III. ovoga Pravilnika.

Članak 11.

1. Poslodavac izdaje dovoljan broj tahografskih listića vozačima vozila koja
su opremljena tahografskim uređajem sukladno Prilogu II. ovoga Pravilnika,
imajući u vidu činjenicu da su takvi tahografski listići u suštini osobni,
trajanje službe i moguću obvezu zamjene tahografskog listića koji su oštećeni
ili ih je uzeo inspektor cestovnog prometa ili policijski službenik. Poslodavac
izdaje vozačima samo odgovarajuće tahografske listiće pogodne za korištenje u
opremi koja je ugrađena u vozilo.
Ukoliko je vozilo opremljeno tahografskim uređajem sukladno Prilogu III. ovoga
Pravilnika, poslodavac i vozač osiguravaju, uzimajući u obzir duljinu trajanja
službe, ispravno obavljanje ispisa na zahtjev iz Priloga III. ovoga Pravilnika
prilikom nadzora.
2. Poslodavci su dužni čuvati tahografske ispise, kad god su ispisi izvršeni
radi usklađenja s člankom 12. stavkom 1. ovoga Priloga, kronološkim redoslijedom
i u čitljivom obliku barem godinu dana nakon njihovog korištenja, te ih na
zahtjev dati vozačima kad oni to zatraže. Poslodavci su također dužni dati
kopije preuzetih podataka s kartica vozača dotičnim vozačima koji ih zatraže,
kao i ispise podataka s tih kopija. Tahografski listići, ispisi i preuzeti
podaci pokazuju se ili predaju na zahtjev inspektora cestovnog prometa ili
policijskog službenika.
3. Vozačku karticu iz Priloga III. ovoga Pravilnika izdaje, na zahtjev vozača
koji ima stalno prebivalište u Republici Hrvatskoj, pravna osoba za izdavanje
kartica ovlaštena od Ministarstva.
(a) »Stalno prebivalište« označava mjesto u kojem osoba obično živi, tj. tijekom
najmanje 185 dana u jednoj kalendarskoj godini, zbog privatnih i radnih obveza
ili, kod osoba bez radnih obveza, zbog privatnih obveza koje iskazuju blisku
vezu između takve osobe i mjesta u kojem živi.
Međutim, stalno prebivalište osobe čije su radne obveze u različitom mjestu od
njezinih privatnih obveza i koja stoga živi na različitim mjestima koja se
nalaze u dvije ili više država smatra se mjesto njezinih privatnih obveza, pod
uvjetom da se takva osoba tamo redovito vraća. Posljednji uvjet ne treba
ispuniti ukoliko osoba živi u drugoj državi kako bi obavljala dužnost na
određeno vrijeme.
(b) Vozači dokazuju svoje mjesto stalnog prebivališta na bilo koji primjereni
način, kao što su njihove osobne karte ili neki drugi valjan dokument.
(c) Ukoliko pravna osoba koja izdaje vozačku karticu sumnja u valjanost izjave o
stalnom prebivalištu iz točke (b), ili za potrebe određene posebne kontrole, one
mogu zahtijevati dodatne informacije ili dokaze.
(d) Pravna osoba ovlaštena za izdavanje kartica vode računa, u mjeru u kojoj je
moguće, da podnositelj zahtjeva već nije nositelj valjane vozačke kartice.
4.
(a) Pravna osoba ovlaštena za izdavanje kartica personalizira vozačku karticu
sukladno odredbama Priloga III. ovoga Pravilnika.
Za administrativne potrebe, vozačka kartica ne može imatže imati valjažu od pet
godina.
Vozač može biti nositelj jedne valjane vozačke kartice. Vozač je ovlašten
koristiti samo svoju vlastitu personaliziranu vozačku karticu. Vozač ne smije
koristiti vozačku karticu koja je neispravna ili kojoj je istekla valjanost.
Kod izdavanja nove vozačke kartice koja zamjenjuje staru nova kartica nosi isti
redni broj izdavanja, ali se indeks uvećava za jedan. Pravna osoba ovlaštena za
izdavanje kartica vodi upisnik izdanih, ukradenih, izgubljenih ili neispravnih
vozačkih kartica u trajanju koje je najmanje jednako trajanju njihove
administrativne valjanosti.
Ukoliko se vozačka kartica ošteti, neispravna je ili izgubljena ili ukradena,
pravna osoba ovlaštena za izdavanje kartica izdaje zamjensku karticu u roku od
pet radnih dana od primitka podrobnog zahtjeva u tu svrhu.
Kod zahtjeva za obnavljanje kartice kojoj ubrzo ističe valjanost pravna osoba
ovlaštena za izdavanje kartica izdaje novu karticu prije isteka valjanosti pod
uvjetom da joj je dostavljen zahtjev unutar roka utvrđenoga u članku 3. stavak
1. podstavak 2. ovoga Priloga.
(b) Vozačke kartice se izdaju samo podnositeljima zahtjeva koji podliježu
odredbama Zakona.
(c) Vozačka kartica je osobna i ne može se tijekom službenog trajanja valjanosti
povući ili opozvati iz bilo kojeg razloga, osim ukoliko inspekcija cestovnog
prometa ili policijski službenik ustanovi da je kartica krivotvorena ili da
vozač koristi karticu čiji on nije nositelj ili da je kartica čiji je nositelj
dobivena temeljen lažnih izjava i/ili krivotvorenih dokumenata. Ukoliko takve
mjere opoziva ili povlačenja poduzme Republiku Hrvatsku u odnosu na drugu država
koja je izdala vozačku karticu, Republika Hrvatska vraća karticu vlastima države
koja ju je izdala i navodi razloge njezinog vraćanja.
(d) Vozačke kartice koje izdaju druge države se priznaju.
Ukoliko je nositelj valjane vozačke kartice koju je izdala druga država
uspostavio svoje stalno mjesto prebivališta u Republici Hrvatskoj, on može
zahtijevati zamjenu kartice za istovrijednu vozačku karticu; odgovornost je
ovlaštene pravne osobe za izdavanje kartica koja obavlja zamjenu da provjeri
prema potrebi je li izdana kartica stvarno još uvijek valjana.
Druge države koje obavljaju zamjenu vraćaju staru karticu vlastima države
izdavanja i navode razloge za takav postupak.
(e) Ukoliko druga država mijenja ili zamjenjuje vozačku karticu, promjena ili
zamjena te naknadna promjena ili obnavljanje upisuje se u toj državi.
(f) Druge države poduzimaju sve potrebne mjere kako bi spriječile svaku
mogućnost krivotvorenja vozačkih kartica.
2. Ministarstvo osigurava dostupnost podataka koji su potrebni za praćenje
sukladnosti o ugradnji i korištenju uređaja za ograničavanje brzine za neke
kategorije motornih vozila među državama, koje tahografski uređaj bilježi i
pohranjuje sukladno Prilogu III. ovoga Pravilnika, u trajanju od najmanje 365
dana nakon dana njihovog upisivanja i njihovu raspoloživost u uvjetima koji
jamče sigurnost i točnost podataka.
Države poduzimaju sve potrebne mjere, naročito kako bi osigurale da ponovna
prodaja ili ugradnja tahografskog uređaja koji je bio na popravku ili duže
vrijeme uskladišten ne naruši zadovoljavajuću primjenu ovoga stavka.

Članak 12.

1. Vozači ne smiju koristiti prljave ili oštećene tahografske listiće ili
vozačke kartice.
Tahografski listići moraju biti primjereno zaštićeni.
U slučaju da se ošteti tahografski listić na kojemu su zapisi, vozači ga prilažu
rezervnom tahografskom listiću koji ga nadomješta.
Ukoliko vozač želi obnoviti svoju vozačku karticu mora postaviti zahtjev
ovlaštenoj pravnoj osobi za izdavanje kartica najkasnije 15 radnih dana prije
isteka roka kartice.
Ukoliko je vozačka kartica oštećena, radi neispravno ili je izgubljena ili
ukradena, vozač u roku od sedam kalendarskih dana postavlja zahtjev za njezinu
zamjenu ovlaštenoj pravnoj osobi za izdavanje kartica.
Ako je kartica vozača oštećena, neispravna ili nije u posjedu vozača, vozač je
dužan:
(a) na početku vožnje izvršiti ispis svih podataka o vozilu kojim upravlja, te
na ispis upisati sljedeće:
(i) podatke koji omogućuju identifikaciju vozača (ime, broj kartice vozača ili
vozačke dozvole sa svojim potpisom);
(ii) razdoblja spomenuta u stavku 3. alineja druga, (b), (c) i (d) ovoga članka;
(b) na kraju svoje vožnje, ispisati informacije koje se odnose na vremensko
razdoblje koje je zabilježio tahografski uređaj, zabilježiti sva razdoblja
drugih poslova, raspoloživosti i odmora od ispisa koji je izvršen na početku
vožnje ako ih nije zabilježio tahografski uređaj, te naznačiti na tom dokumentu
sve podatke koji omogućuju identifikaciju vozača (ime, broj kartice vozača ili
vozačke dozvole sa svojim potpisom),
2. Vozači moraju koristiti tahografske listići ili vozačke kartice svaki dan
vožnje, od trenutka kad preuzmu vozilo. Tahografski listići ili vozačka kartica
se ne oduzima prije kraja dnevnog radnog vremena, osim ako je drukčije odobreno.
Tahografski listići ili vozačka kartica se ne smije koristiti dulje od razdoblja
za koje je namijenjen.
Kad vozač nije u mogućnosti koristiti tahografski uređaj u vozilu zbog toga što
je udaljen od vozila, vremenska razdoblja iz stavka 3, druga alineja pod (b),
(c) i (d) ovoga članka mora:
(a) ako je vozilo opremljeno tahografskim uređajem u skladu s Prilogom II. ovoga
Pravilnika, vozač mora unijeti potrebne podatke u tahografski listići ručno,
automatskim bilježenjem ili na drugi način, čitljivo i bez prljanja tahografskih
listića, ili
(b) ako je vozilo opremljeno tahografskim uređajem u skladu s Prilogom III.
ovoga Pravilnika, vozač mora unijeti podatke na karticu.
Ako se u vozilu opremljenom tahografskim uređajem u skladu s Prilogom III. ovoga
Pravilnika nalazi više od jednog vozača, svaki vozač dužan je karticu vozača
umetnuti u ispravan utor tahografskog uređaja.
Ukoliko se u vozilu nalazi više od jednog vozača, vozači unose izmjene na
tahografski listić, tako da se podaci iz Poglavlja II., točaka 1. do 3. Priloga
II. ovoga Pravilnika zapišu na tahografski listić ili vozačku karticu vozača
koji uistinu vozi.
3. Vozači moraju:
– pobrinuti se da vrijeme zapisano na tahografskom listiću bude u skladu sa
službenim vremenom u državi u kojoj je vozilo registrirano,
– koristiti prekidače koji omogućuju da sljedeća vremenska razdoblja zapisuju
zasebno i različito:

a) pod oznakom ![](dodatni/348362.gif): vrijeme vožnje
b) pod oznakom ![](dodatni/348363.gif): »Ostali poslovi« su aktivnosti koje su
definirane kao radno vrijeme, uključujući i sve poslove za istog ili drugog
poslodavca u ili izvan sektora prijevoza;
c) pod oznakom ![](dodatni/348364.gif): »razdoblje raspoloživosti« je razdoblje
koje se isključuje iz radnog vremena, a označava:
i) razdoblja tijekom kojih mobilni radnik ne mora ostati na svom radnom mjestu,
ali mora biti na raspolaganju za sve pozive kako bi počeo ili nastavio voziti
ili obavljati druge poslove, a koja ne uključuju razdoblja stanke i odmora.
Razdoblja raspoloživosti uključuju posebno razdoblja tijekom kojih mobilni
radnik prati vozilo koje se prevozi trajektom ili vlakom, te razdoblja čekanja
na graničnim prijelazima ili zbog zabrane prometovanja. Razdoblja i njihovo
predviđeno trajanje moraju mobilnom radniku bit poznati unaprijed, odnosno,
prije polaska ili neposredno prije stvarnog početka utvrđenog razdoblja ili pod
općim uvjetima dogovorenim između socijalnih partnera,
ii) za mobilne radnike koji voze u timu, vrijeme koje provedu sjedeći pored
vozača ili na ležaju dok je vozilo u kretanju;
druga razdoblja pripravnosti, su:
– vrijeme čekanja, tj. razdoblje tijekom kojeg vozači moraju ostati na svom
radnom mjestu samo kako bi mogli odgovoriti na poziv da započnu ili nastave
vožnju ili obave neki drugi posaoi posao,
– vrijeme provedeno načkom mjestu tijekom vožnje,
– vrijeme provedeno spavajući u kabini tijekom vožnje;
d) pod oznakom ![](dodatni/348365.gif): prekid rada i dnevni odmor.
4. Druge država mogu dopustiti da se na tahografske listiće u vozilima
registriranima na njihovom teritoriju zapišu pod oznakom ![](dodatni/348366.gif)
sva razdoblja iz stavka 3. druge alineje ovoga članka, točaka (b) i (c) ovoga
članka.
5. Svaki član posade unosi sljedeće informacije na svoj tahografski listić.
Vozač upisuje u tahografski uređaj sukladno Prilogu III. ovoga Pravilnika oznake
zemalja u kojima započinje i završava njegovo dnevno radno vrijeme.
Gore navedene podatkovne zapise aktivira vozač, a mogu biti u potpunosti ručni
ili automatski ukoliko je tahografski uređaj povezan sa satelitskim sustavom
nadzora;
a) na početku uporabe tahografskog listića – svoje prezime i ime;
b) nadnevak i mjesto početka te nadnevak i mjesto završetka uporabe listića;
c) registarsku oznaku vozila koje mu je dodijeljeno na početku prve vožnje
zapisane na tahografskom listiću te, u slučaju promjene vozila, tijekom uporabe
listića;
d) stanje brojača kilometara:
– na početku prve vožnje zapisane na tahografskom listiću,
– na kraju zadnje vožnje zapisane na tahografskom listiću,
– u slučaju promjene vozila tijekom radnoga dana (stanje brojača u vozilu koje
napušta i stanje u vozilu koje mu je dodijeljeno);
e) vrijeme svake promjene vozila.
6. Tahografski uređaj naveden u Prilogu II. ovoga Pravilnika mora biti izrađen
tako da je ovlaštenom inspektoru cestovnog prometa i policijskom službeniku
omogućeno, ako je potrebno, po otvaranju tahografskog uređaja, pročitati zapise
koji se odnose na proteklo vrijeme od devet sati prije kontrole, a da
tahografski listić trajno ne deformira, ošteti ili uprlja.
Tahografski uređaj mora biti izrađen tako da je bez otvaranja kućišta moguće
provjeriti nalaze ili u njemu tahografski listići.
7.
(a) Ukoliko vozač upravlja vozilom opremljenim tahografskim uređajem sukladno
Prilogu II. ovoga Pravilnika, vozač mora predočiti inspektoru cestovnog prometa
ili policijskom službeniku sve ono što od njega traži:
(i) tahografske listiće za tekući tjedan i tahografski listić za posljednji dan
svoje vožnje tijekom prethodnog tjedna,
(ii) vozačku karticu ukoliko je nositelj iste, i
(iii) ispise tahografskog uređaja opisane u Prilogu III. ovoga Pravilnika koji
se odnose na razdoblja navedena u stavku 3. drugoj alineji točkama (a), (b), (c)
i (d) ovoga članka ukoliko je upravljao vozilom opremljenim takvim tahografskim
uređajem u razdoblju iz prve alineje ovoga stavka.
Vremenska razdoblja spomenuta pod (i) i (iii) obuhvaćat će tekući dan i
prethodnih 28 dana.
(b) Ukoliko vozač upravlja vozilom opremljenim tahografskim uređajem sukladno
Prilogu III. ovoga Pravilnika, vozač mora biti u mogućnosti predočiti, kada god
inspektor cestovnog prometa i policijski službenik zatraži:
(i) svoju vozačku karticu,
(ii) sve ručno izvršene zabilješke i ispise izvršene u tekućem tjednu i u
prethodnih 15 dana,
(iii) tahografski listić koji odgovara istom razdoblju koje se spominje u
prethodnom podstavku, tijekom kojega je upravljao vozilom opremljenim uređajem
za bilježenje u skladu s Prilogom II. ovoga Pravilnika.
Vremenska razdoblja spomenuta pod (ii) obuhvaćat će tekući dan i prethodnih 28
dana.
(c) Inspektor cestovnog prometa i policijski službenik može provjeriti
usklađenost tahografskih listića, prikazanih ili ispisanih podataka koje je
zabilježio tahografski uređaj ili kartice vozača ili, u nedostatku prethodnoga,
pregledom svih drugih pomoćnih dokumenata koji opravdavaju nepoštivanje odredaba
kao što su one članka 4., stavaka 2. i 3. ovoga Priloga.
8. Zabranjeno je krivotvoriti, zatajiti ili uništiti podatke zabilježene na
tahografskom listiću, spremljenom u tahografskom uređaju ili na vozačkoj
kartici, ili ispisima tahografskog uređaja kako je opisano u Prilogu III. ovoga
Pravilnika. Isto vrijedi za svako rukovanje tahografskim uređajem, tahografskim
listićem ili vozačkom karticom koje može imati za posljedicu krivotvorenje,
zatajivanje ili uništenje podataka i/ili tiskane informacije. Nikakav uređaj
koji bi se mogao koristiti za takvu namjenu ne smije biti na vozilu.

Članak 13.

1. U slučaju kvara ili nepravilnosti u radu tahografskog uređaja poslodavac
ga, čim mu to dopuste okolnosti, daje na popravak ovlaštenoj radionici.
Ukoliko se vozilo ne može vratiti u bazu u roku od tjedan dana od dana nastanka
kvara ili otkrića nepravilnosti u radu, popravak se obavlja na putu.
Inspekcija cestovnog prometa ili policijskih službenika može zabraniti
korištenje vozila u slučajevima da kvar ili nepravilnost u radu nisu otklonjeni.
2. Kada je tahografski uređaj neupotrebljiv ili neispravan, vozači upisuju na
tahografski listić ili ispise zapisa ili na privremeni tahografski listić koji
se prilaže ispisu zapisa ili vozačkoj kartici, na koji upisuje podatke koji mu
omogućavaju identifikaciju (broj vozačke kartice i/ili ime i/ili broj vozačke
dozvole), uključujući njegov potpis, sve podatke za različita razdoblja koja
više nisu zabilježena ili ispravno zabilježena u tahografskom uređaju.
Ukoliko je vozačka kartica oštećena, neispravna ili izgubljena ili ukradena,
vozač na kraju putovanja ispisuje podatke koji se odnose na razdoblja
zabilježena tahografskim uređajem i označava na takvom dokumentu pojedinosti
koje omogućavaju njegovu identifikaciju (broj vozačke kartice i/ili ime i/ili
broj vozačke dozvole), uključujući njegov potpis.
3. Ukoliko je vozačka kartica oštećena ili ukoliko ne radi ispravno, vozač istu
vraća ovlaštenoj pravnoj osobi za izdavanje kartica. Krađa vozačke kartice
podliježe davanju službene izjave nadležnim vlastima države u kojoj je došlo do
krađe.
Gubitak vozačke kartice prijavljuje se službenom izjavom ovlaštenoj pravnoj
osobi ili nadležnim vlastima države koja je istu izdala i nadležnim vlastima
države stalnog prebivališta ukoliko se one razlikuju.
Vozač može nastaviti voziti bez vozačke kartice u razdoblju od najviše 15
kalendarskih dana ili duže ukoliko je to potrebno da bi se vozilo vratilo u
svoje poslovne prostore, pod uvjetom da može dokazati nemogućnost predočavanja
ili korištenja kartice tijekom navedenog razdoblja.
Ukoliko su vlasti države u kojoj vozač ima svoje stalno prebivalište različite
od onih koje su izdale karticu i ukoliko se od potonjih traži obnavljanje,
promjena ili zamjena vozačke kartice, one obavještavaju vlasti koje su izdale
staru karticu o podrobnim razlozima njezinog obnavljanja, promjene ili zamjene.

Članak 14.

Izmjene i dopune potrebne za prilagodbu Priloga I., II. I III ovoga
Pravilnika tehničkom razvitku donosit će se u postupku utvrđenom u članku 16.
ovoga Priloga.

Članak 15.

1. Kod pozivanja na postupak propisan u ovom članku, Komisiji EZ pomaže odbor
sastavljen od predstavnika država kojim predsjedava predstavnik Komisije EZ.
2. Predstavnik Komisije EZ podnosi odboru nacrt mjera koje treba poduzeti. Odbor
daje svoje mišljenje o nacrtu unutar roka koji može odrediti predsjedavajući
sukladno žurnosti predmeta. Mišljenje donosi većina članova odbora a odluku
Vijeće po prijedlogu Komisije EZ. Glasovi predstavnika država unutar odbora
ponderiraju se na određen način. Predsjedavajući ne glasa.
3.
(a) Komisija EZ donosi predviđene mjere ukoliko su u skladu s mišljenjem odbora.
(b) Ukoliko predviđene mjere nisu u skladu s mišljenjem odbora ili ukoliko nije
donijeto mišljenje, Komisija EZ bez odlaganja podnosi Vijeću prijedlog koji se
odnosi na mjere koje treba poduzeti. Vijeće donosi odluku kvalificiranom
većinom.
Ukoliko po isteku razdoblja od tri mjeseca od datuma dostavljanja Vijeću, Vijeće
nije donijelo odluku odluku, predložene mjere donosi Komisija EZ.

ign="center">Članak 16.

1. Države po savjetovanju s Komisijom EZ pravovremeno donose zakone i druge
propise nužne za provedbu izmjena na sustavima tahografskih uređaja.
Te mjere, između ostalog, uključuju i reorganizaciju, postupak i mehanizme
provođenja kontrole primjene i kazne u slučaju povrede ovoga Pravilnika.
2. Države jedna drugoj pomažu u primjeni i kontroli odredbi ovog Pravilnika kao
i njezine primjene.
3. U okviru te obostrane pomoći mjerodavna tijela država redovito jedna drugima
šalju sve dostupne podatke o:
– povredama ovoga Pravilnika od strane osoba koje nemaju stalno boravište u toj
državi i kaznama za takve povrede,
– kaznama kojima država kažnjava osobe sa stalnim boravištem u toj državi za
takve povrede počinjene u drugim državama članicama.

PRILOG II.
PROPISI O IZRADI, ISPITIVANJU, UGRAĐIVANJU I NADZORU
I. OPĆA OBILJEŽJA I FUNKCIJE TAHOGRAFSKOG UREĐAJA

Tahografski uređaj mora zapisivati sljedeće:
1. duljinu prijeđenog puta vozila;
2. brzinu vozila;
3. trajanje upravljanja vozilom;
4. trajanje drugih vrsta rada i pripravnosti;
5. trajanje prekida rada i dnevnog odmora;
6. otvaranje kućišta u koje je umetnut tahografski listić;
7. Za tahografske uređaje (elektronske) koji rade na principu signala koji se
prenosi elektronskim putem od senzora udaljenosti i brzine, svaki prekid
napajanja uređaja od 100 milisekundi (osim rasvjete), te napajanja senzora
udaljenosti i brzine te svaki prekid signalne veze sa senzorom udaljenosti i
brzine.
U vozilima kojima se koriste dva vozača uređaj mora na dva različita lista
istodobno i odvojeno zapisivati podatke za razdoblja navedena pod točkama 3., 4.
i 5. ovoga Priloga II. ovoga Pravilnika.

II. IZRADBENI ZAHTJEVI ZA TAHOGRAFSKI UREĐAJ

(a) Opći zahtjevi
1. Tahografski uređaj uključuje sljedeće instrumente:
1.1. Pokazne dijelove uređaja koji pokazuju:
– duljinu prijeđenoga puta vozila (brojač kilometara),
– brzinu (brzinomjer),
– vrijeme (sat).
1.2. Zapisne dijelove uređaja koji obuhvaćaju:
– zapisne dijelove koji zapisuju duljinu prijeđenoga puta vozila,
– zapisne dijelove koji zapisuju brzine.
1.3. Način označavanja otvaranja tahografskog uređaja koji na tahografskom
listiću pokazuje pojedinačno:
– svako otvaranje tahografskog uređaja s listićima;
– za tahografski (elektronski) uređaj kako je definiran u točki 7. Poglavlja I.
ovoga Priloga, svaki prekid napajanja uređaja dulji od 100 mili sekundi (osim
rasvjete), najkasnije pri ponovnom uključivanju napajanja;
– za tahografski (elektronski) uređaj kako je definirano u točki 7. Poglavlja I.
ovoga Priloga, svaki prekid napajanja senzora udaljenosti i brzine dulji od 100
milisekundi, te svaki prekid signalne veze sa senzorom udaljenosti i brzine.
2. Moguća prisutnost dodatnih mehanizama u tahografskom uređaju, koji nisu
navedeni u gornjem popisu, ne smije ometati ispravan rad propisanih instrumenata
ili njihovo očitavanje.
Za homologaciju tahografskog uređaja treba predati zajedno s takvim dodatnim
mehanizmima.
3. Materijali
3.1. Svi sastavni dijelovi tahografskog uređaja moraju biti načinjeni od
dovoljno stabilnih i mehanički otpornih materijala stabilnih elektromagnetskih
obilježja I moraju biti tipsko odobreni.
4. Mjerenje prijeđene udaljenosti
Prijeđene udaljenosti mogu se mjeriti i zapisivati:
– pri kretanju vozila unaprijed i unatrag, ili
– samo pri kretanju vozila unaprijed.
Nijedan zapis o kretanju unatrag ne smije ni u kojem slučaju utjecati na jasnoću
i točnost ostalih zapisa.
5. Mjerenje brzine
5.1. Brzina će se mjeriti u rasponu navedenom u tipskom odobrenju.
5.2. Vlastita frekvencija i prigušenje mjernog uređaja moraju biti takvi da
instrumenti koji pokazuju i zapisuju brzinu mogu, unutar mjernog područja,
slijediti promjenu brzine od 2 m/s2, ne prelazeći granice najvećih dopuštenih
pogrešaka.
6. Mjerenje vremena (sat)
6.1. Komanda mehanizma za podešavanje sata mora biti smještena unutar kućišta s
tahografskim listićem; svako otvaranje tog kućišta mora se automatski
zabilježiti na tahografskom listiću.
6.2. Ako mehanizmom koji pomiče tahografski listić upravlja sat, taj sat mora
nakon što se do kraja navije, ispravno raditi najmanje 10% dulje nego što traje
zapisivanje, što ovisi o najvećoj količini tahografskih listića u tahografskom
uređaju.
7. Osvjetljenje i zaštita
7.1. Pokazni dijelovi tahografskog uređaja moraju biti opremljeni odgovarajućim
osvjetljenjem koje ne zasljepljuje.
7.2. U normalnim uvjetima svi unutarnji dijelovi uređaja moraju biti zaštićeni
od vlage i prašine. Osim toga, mora ih se zaštititi od dodira kućištima koja
imaju propisana mjesta za pečaćenje.
(b) Pokazni dijelovi
1. Pokazivač duljine prijeđenoga puta (brojač kilometara)
1.1. Vrijednost najmanjeg mjernog stupnjevanja na ljestvici instrumenta koji
pokazuje prijeđenu udaljenost mora biti 0,1 kilometar. Brojke koje označuju
svakih 100 metara prijeđenoga puta moraju se jasno razlikovati od onih koje
predstavljaju cijele kilometre.
1.2. Brojke na brojaču kilometara moraju biti jasno čitljive i biti visoke
najmanje 4 mm.
1.3. Brojač kilometara mora omogućiti prikaz od najmanje 99 999,9 kilometara.
2. Pokazivač brzine (brzinomjer)
2.1. Unutar mjernog područja, ljestvica brzine mora imati linearnu podjelu od 1,
2, 5 ili 10 kilometara na sat. Vrijednost stupnjevanja brzine (razmak između
dvije uzastopne oznake) ne smije prelaziti vrijednost 10% najveće vrijednosti
brzine koju ljestvica pokazuje.
2.2. Nije potrebno brojčano označivanje izvan mjernog područja.
2.3. Duljina svakog razmaka na ljestvici koji predstavljaju promjenu brzine od
10 kilometara na sat ne smije biti manja od 10 milimetara.
2.4. Na pokazivaču s kazaljkom, udaljenost između kazaljke i ljestvice ne smije
biti veća od tri milimetra.
3. Pokazivač vremena (sat)
Pokazivač vremena mora biti vidljiv izvana, a očitavanje mora biti pouzdano,
lako i nedvojbeno.
(c) Zapisni dijelovi
1. Opći zahtjevi
1.1. Svaki tahografski uređaj, bez obzira na oblik tahografskog listića (vrpca
ili disk), mora imati oznaku koja omogućava pravilno ulaganje tahografskog
listića, tako da vrijeme označeno na tahografskom listiću odgovara vremenu koje
pokazuje sat.
1.2. Mehanizam koji pomiče tahografski listić mora omogućiti da se listić pomiče
bez praznog hoda te da se može u svako vrijeme umetnuti i izvaditi.
1.3. Kod tahografskih listića u obliku diska mehanizmom za pomicanje mora
upravljati satni mehanizam. U tom slučaju, okretanje tahografskog listića mora
biti neprekidno i jednolično s brzinom ne manjom od 7 milimetara na sat, mjereno
na unutarnjem rubu plohe za zapisivanje brzine vozila.
Kod tahografskih listića u obliku vrpce, čiji mehanizam za pomicanje kontrolira
satni mehanizam, brzina pravocrtnog pomicanja mora biti najmanje 10 milimetara
na sat.
1.4. Duljina prijeđenog puta vozila, brzina vozila i svako otvaranje kućišta s
tahografskim listićem ili listovima moraju se zapisivati automatski.
2. Zapisivanje duljine prijeđenog puta
2.1. Svaki kilometar prijeđenog puta mora biti prikazan na odgovarajućoj
koordinati zapisom duljine od najmanje 1 mm.
2.2. Čak i pri brzinama koje dosežu gornju granicu mjernog područja, zapis
duljine prijeđenog puta mora biti jasno čitljiv.
3. Zapisivanje brzine
3.1. Bez obzira na oblik tahografskog listića, pisaljka za brzinu mora biti
vođena pravocrtno i okomito na smjer pomicanja listića. Međutim, kretanje može
biti i kružno ako su zadovoljeni sljedeći uvjeti:
– trag crtanja pisaljke mora biti okomit na srednji opseg kruga (kod
tahografskog listića u obliku diska) ili okomit na uzdužnu os plohe predviđene
za zapisivanje linearne brzine brzine (kod tahografskog listića u obliku vrpce)– odnos između polumjera zakrivljenosti traga nacrtanog pisaljkom prema širini
polja predviđenog za zapisivanje linearne brzine ne smije biti manji od 2,4: 1,
neovisno o obliku tahografskog listića,
– oznake na vremenskoj ljestvici moraju na zapisnoj plohi presijecati krivulju
istoga polumjera kao što ga ima trag koji crta pisaljka, a razmak između oznaka
na vremenskoj ljestvici mora prikazivati vremenski odsječak koji nije dulji od
jednog sata.
3.2. Svaka promjena brzine od 10 kilometara na sat mora biti prikazana na
odgovarajućoj koordinati zapisom duljine od najmanje 1,5 milimetra.
4. Zapisivanje vremena
4.1. Tahografski uređaj mora biti konstruiran tako da se vrijeme vožnje uvijek
bilježi automatski te da je moguće kad je potrebno pomoću prekidača zasebno
bilježiti ostala vremenska razdoblja.
4.2. Na temelju značajki zapisanih tragova, njihovih relativnih položaja i, ako
je potrebno, oznaka navedenih u članku 3. Priloga I. ovoga Pravilnika, mora
nedvojbeno biti jasna razlika između različitih razdoblja.
Različita razdoblja trebaju se na zapisu razlikovati različitim debljinama
relevantnih tragova ili bilo kojim drugim oblikom koji osigurava jednaku
mogućnost očitavanja i tumačenja zapisa.
4.3. Ako je posada vozila sastavljena od više od jednog vozača, zapisi iz točke
4.1. Poglavlja II. ovoga Priloga, moraju biti na dva odvojena tahografska
listića, pri čemu se svakom vozaču dodjeljuje jedan. U tom slučaju pomicanjem
odvojenih tahografskih listića mora upravljati jedan mehanizam ili
sinkronizirani odvojeni mehanizmi.
(d) Mehanizam za zatvaranje
1. Kućište u koje je uložen tahografski listić ili listići i u kojem se nalazi
mehanizam za podešavanje sata mora biti opremljeno sigurnosnom napravom protiv
otvaranja.
2. Svako otvaranje kućišta u koje je uložen tahografski listić ili listići i u
kojem se nalazi mehanizam za podešavanje sata automatski se zapisuje na
tahografskom listiću odnosno tahografskim listićima.
(e) Oznake
1. Na prednjoj strani tahografskog uređaja moraju biti sljedeće oznake:
– mjerna jedinica prijeđenog puta s kraticom »km« neposredno do brojača
kilometara,
– blizu ljestvice brzine, oznaka »km/h«
– mjerno područje brzinomjera u obliku »Vmin...km/h, Vmax...km/h«, ako to nije
označeno na tipskoj pločici uređaja.
Ti zahtjevi ne vrijede za tahografe odobrene prije 10. kolovoza 1970. godine.
2. Tipska pločica mora biti ugrađena u uređaj i imati sljedeće oznake, vidljive
na uređaju nakon ugradnje:
– naziv i adresu proizvođača tahografskog uređaja,
– tvornički broj i godinu proizvodnje,
– oznaku homologacije za tip tahografskog uređaja,
– stalnicu »k« uređaja u obliku »k=...okr/km« ili »k=...imp/km«,
– moguće je i mjerno područje brzinomjera u obliku propisanom u točki 1.,
– ako je tahograf osjetljiv na nagib tako da to utječe na prekoračenje
dopuštenih granica pogrešaka tahografskog uređaja, dopušteni kut u obliku:
![](dodatni/348367.gif)
pri čemu je α kut koji zatvara prednja ploča tahografa s vodoravnom ravninom i u
kojem je položaju tahografski uređaj tipski ispitan, a kutovi β i γ prikazuju
najveći dopušteni otklon prema gore odnosno prema dolje od kuta α.
(f) Najveće dopuštene pogreške tahografskog uređaja (pokazni i zapisni dijelovi
uređaja)
1. Na ispitnom mjestu prije ugradnje:
a) za duljinu prijeđenoga puta:
1% više ili manje od stvarne duljine, uz uvjet da mjerena udaljenost nije manja
od 1 km;
b) za brzinu:
3 km/h više ili manje od stvarne brzine;
c) za vrijeme:
± dvije min na dan, a najviše 10 minuta nakon 7 dana, ako hod sata bez navijanja
nije kraći od sedam dana.
2. Kod ugradnje:
a) za duljinu prijeđenoga puta:
2% više ili manje od stvarne duljine, uz uvjet da mjerena udaljenost nije manja
od 1 km;
b) za brzinu:
4 km/h više ili manje od stvarne brzine;
c) za vrijeme:
± dvije minute na dan, ili
± 10 minuta na 7 dana.
3. Tijekom uporabe:
a) za duljinu prijeđenoga puta:
4% više ili manje od stvarne duljine, uz uvjet da mjerena udaljenost nije manja
od 1 km;
b) za brzinu:
6 km/h više ili manje od stvarne brzine;
c) za vrijeme:
± dvije minute na dan, ili
± 10 minuta na 7 dana.
4. Najveće dopuštene pogreške propisane u prethodnim točkama 1., 2. i 3. vrijede
za temperature od 0°C do 40°C, mjereno neposredno na tahografu.
5. Mjerenje najvećih dopuštenih pogrešaka propisanih u prethodnim točkama 2. i
3. izvodi se u uvjetima propisanim u Poglavlju V. ovoga Priloga.

III. TAHOGRAFSKI LISTIĆI

(a) Opći zahtjevi
Tahografski listići moraju biti izrađeni na način da ne ometaju normalan rad
tahografskog uređaja te da zapisi budu neizbrisivi, čitljivi i prepoznatljivi.
Dimenzije tahografskih listića i nijedan zapis ne smiju se promijeniti tijekom
rada u normalnim uvjetima vlage i temperature.
Osim toga, mora biti moguće na tahografske listiće zapisati podatke iz članka 3.
stavka 5. Priloga I. ovoga Pravilnika, a da ih se ne ošteti i ne umanji njihova
čitljivost.
U normalnim uvjetima skladištenja zapisi moraju ostati jasno čitljivi najmanje
godinu dana.
2. Trajanje zapisivanja na tahografskim listićima, bez obzira na njihov oblik,
mora biti 24 sata.
Ako je međusobno povezano nekoliko diskova, radi povećanja mogućnosti
neprekidnog zapisivanja, koje se očekuje bez zapovijedi poslodavca, spojevi
pojedinih diskova moraju biti izvedeni tako da zapisi na prijelaznim mjestima ne
pokazuju ni prekid ni preklapanje.
(b) Plohe za zapisivanje i njihove ljestvice
1. Tahografski listići moraju imati sljedeće plohe za zapisivanje:
– plohu predviđenu isključivo za zapisivanje podataka koji se odnose na brzinu,
– plohu predviđenu isključivo za zapisivanje podataka koji se odnose na duljinu
prijeđenoga puta vozila,
– jednu ili više ploha za zapisivanje podataka koji se odnose na vrijeme
upravljanja vozilom, druge vrste rada i pripravnosti te prekida rada i dnevnog
odmora.
2. Ploha za zapisivanje brzine mora biti u razmjerima od 20 kilometara na sat
ili manje. Svaka razdjelna crta mora biti obilježena brojkom odgovarajuće
brzine. Kratica »km/h« mora se nalaziti najmanje na jednom mjestu zapisne plohe.
Posljednja razdjelna crta mora se slagati s gornjom granicom zapisnog mjernoga
područja.
3. Ploha za zapisivanje duljine prijeđenoga puta mora biti tako razdijeljena da
broj kilometara prijeđenoga puta bude lako čitljiv.
4. Ploha ili plohe za zapisivanje razdoblja iz točke 1. moraju biti označene
tako da se mogu jasno razlikovati različita razdoblja.
(c) Podaci koji moraju biti tiskani na tahografskim listićima
Na svakom tahografskom listiću moraju biti tiskani ovi podaci:
– naziv i adresa ili zaštitni znak proizvođača,
– oznaka homologacije uzorka tahografskog listića,
– oznaka homologacije tipa ili tipova nadzornog uređaja u kojima se tahografski
listić može upotrebljavati,
– gornja granica mjernoga područja brzine izražena u km/h.
Kako bi udovoljio minimalnim dodatnim zahtjevima, na svakom tahografskom listiću
mora biti tiskana vremenska ljestvica koja je tako podijeljena da omogućuje
izravno očitavanje vremena svakih 15 minuta te da se vremenski odsječci od 5
minuta mogu bez teškoće odrediti.
(d) Slobodna ploha za rukom zapisane dodatke
Tahografski listić mora imati slobodnu plohu na kojoj vozač može zapisati
najmanje sljedeće podatke:
– prezime i ime vozača,
– nadnevak i mjesto gdje je počela uporaba listića, te nadnevak i mjesto gdje je
završena njegova uporaba,
– registracijska oznaka ili oznake jednog ili više vozila koja su vozaču
dodijeljena tijekom uporabe tahografskog listića,
– stanje brojača kilometara vozila koje je vozaču dodijeljeno tijekom uporabe
tahografskog listića,<>
– vrijeme svake promjene vozila.

IV. UGRADNJA TAHOGRAFSKOG UREĐAJA

1. Tahografski uređaj se mora u vozilo ugraditi tako da vozač može sa svoga
sjedala jasno vidjeti brzinomjer, brojač kilometara i sat, a svi dijelovi tih
instrumenata, uključujući i prijenosne elemente, moraju istodobno biti zaštićeni
od nenamjernih oštećenja.
2. Stalnica tahografa »k« mora se moći prilagoditi stalnici vozila »w« s pomoću
odgovarajuće naprave za prilagođavanje.
Vozila koja imaju dvije ili više prijenosnih odnosa osovina, moraju biti
opremljena preklopnom napravom s pomoću koje se različiti prijenosni odnosi
automatski dovode u odnos za koji je učinjena prilagodba tahografa vozilu.
3. Nakon obavljenog ispitivanja vozila kod ugradnje u vozilo se pokraj tahografa
ili na njega na vidljivu mjestu stavlja propisana naljepnica sa značajkama
bitnim za uporabu tahografa. Poslije svakog ispitivanja tahografskog uređaja u
ovlaštenoj radionici koje zahtijeva izmjenu u samoj ugradnji, potrebno je
pričvrstiti novu naljepnicu sa značajkama bitnim za uporabu tahografa na mjesto
prethodne i zaštititi je zaštitnom folijom.
Na naljepnici moraju biti najmanje ovi podaci:
– naziv i adresa ili oznaka ovlaštene radionice,
– stalnica »w« vozila u obliku »w=...okr/km« ili »w=...imp/km«,
– djelatni opseg pogonskog kotača u obliku »1=...mm«,
– datume kad su utvrđeni stalnica »w« vozila i djelatni opseg pogonskog kotača.
4. Plombiranje
Ovi dijelovi moraju biti plombirani:
a) naljepnica sa značajkama bitnim za uporabu tahografskog uređaja, osim ukoliko
je pričvršćena tako da se ne može ukloniti, a da se oznake na njoj ne unište;
b) završeci spojeva između tahografskog uređaja i vozila;
c) naprava za prilagođivanje i spojno mjesto gdje je ona uključena u spojni vod;
d) preklopna naprava vozila s dva ili više prijenosnih odnosa osovina;
e) spojevi naprave za prilagođivanje i preklopne naprave s drugim dijelovima
tahografskog uređaja;
f) kućišta propisana u Poglavlju II. točki (a) pod točki 7.2. ovoga Priloga.
U posebnim slučajevima na tahografskom uređaju mogu biti zapečaćeni i drugi
dijelovi, sukladno certifikatu o homologaciji, a na certifikatu se moraju
navesti položaji tih pečata. Samo pečati navedeni pod točkama (b), (c) i (e)
mogu se ukloniti u hitnim slučajevima; za svaki slučaj uklanjanja mora se
pripremiti pismena izjava o razlozima za takav postupak koja se predaje
mjerodavnom tijelu.
5. Kablovi koji povezuju tahografski uređaj s prijenosnikom moraju biti
zaštićeni neprekinutim plastificiranim čeličnim štitnikom zaštićenim od rđe,
osim ako je ista razina zaštite od manipulacije osigurana drugim sredstvom (npr.
elektronskim praćenjem) kojim je moguće otkriti prisutnost bilo kojeg sredstva
nepotrebnog za ispravan rad uređaja za bilježenje, te čija je svrha spriječiti
pravilan rad uređaja za bilježenje kratkim spojem ili prekidom ili izmjenom
elektronskih podataka sa senzora brzine i udaljenosti. Zapečaćen spoj smatra se
neprekidnim.
Ranije spomenuto elektronsko praćenje može se zamijeniti elektronskim nadzorom
kojim se osigurava da uređaj može zabilježiti svako kretanje vozila, neovisno o
signalu senzora brzine i udaljenosti.
Za potrebe provedbe ove točke, vozila M1 i N1 vozila koja su opremljena
tahografom sukladno ovom Pravilniku, a koja nisu projektirana za instaliranje
kabla između senzora brzine i udaljenosti te uređaja za bilježenje instalira se
adapter što bliže senzoru brzine i udaljenosti.

V. PROVJERE I ISPITIVANJA

1. Atestiranje novih i popravljenih tahografskih uređaja
Svaki tahografski uređaj, nov ili popravljen, dobiva potvrdu o ispitivanju o
ispravnom radu i točnosti očitanja i zapisa.
Početnu provjeru i ispitivanje koja se sastoji od kontrole novog ili
popravljenog uređaja i izdavanje potvrde o ispravnosti i njegovoj usklađenosti s
odobrenim prototipom ovlašćuje proizvođač ili njihov ovlašteni predstavnik
radionice.
2. Ugradnja
Kod ugradnje tahografskog uređaja u vozilo, tahografski uređaj i sama ugradnja
moraju biti u skladu s odredbama koje se odnose na granice najvećih dopuštenih
pogrešaka iz Poglavlja II. stavka (f) točke 2. ovoga Priloga.
Ispitivanja provode ovlašteni radionice na vlastitu odgovornost.
3. Redovita ispitivanja
(a) Redovita ispitivanja tahografa ugrađenih u vozilo obavljaju se najmanje
svake dvije godine.
Ta ispitivanja uključuju sljedeće provjere:
– radi li uređaj ispravno,
– ima li uređaj oznaku homologacije tipa,
– je li pričvršćena naljepnica sa značajkama bitnim za uporabu tahografskog
uređaja,
– jesu li pečati na uređaju i drugim ugrađenim dijelovima netaknuti,
– koliki je stvarni opseg pogonskog kotača.
(b) Ispitivanje u svrhu usklađivanja s odredbom Poglavlja III. stavka (f) točke
3. ovoga Priloga o granicama najvećih dopuštenih pogrešaka obavlja se najmanje
svake dvije godina, pri čemu se mora zamijeniti naljepnica sa značajkama bitnim
za uporabu tahografskog uređaja.
4. Mjerenje pogrešaka
Mjerenje pogrešaka kod ugradnje i tijekom uporabe obavlja se pod normalnim
uvjetima ispitivanja, a to su:
– nenatovareno vozilo u stanju spremnom za vožnju,
– tlak u gumama prema uputi proizvođača,
– istrošenost guma u okviru propisanih dopuštenih granica,
– kretanje vozila: vozilo se mora kretati snagom vlastitog motora, pravocrtno na
ravnoj površini brzinom od 50 ± 5 km/h; ako takav postupak ima odgovarajuću
točnost, mjerenje se može obaviti i na odgovarajućem ispitnom mjestu.

PRILOG III.
ZAHTJEVI ZA IZRADU, ISPITIVANJE, UGRADNJU I NADZOR
I. DEFINICIJE

(a) »podatkovna memorija« označava:
sustav elektronskog pohranjivanja ugrađen u tahografski uređaj koji omogućava
spremanje najmanje 365 kalendarskih dana iz tahografskog uređaja. Memorija mora
biti zaštićena na način da spriječi neovlašteni pristup i rukovanje podacima i
otkrije svaki takav pokušaj;
(b) »kartica vozača« označava:
prijenosni uređaj za prijenos i spremanje podataka koji vlasti država članica
dodjeljuju svakom pojedinom vozaču u svrhu prepoznavanja vozača i spremanja
bitnih podataka. Oblik i tehnički opis vozačke kartice (s memorijom) udovoljava
zahtjevima utvrđenim u Poglavlju IV. ovoga Priloga;
(c) »kartica radionice« označava:
prijenosni uređaj za prijenos i spremanje podataka za korištenje u čitaču
kartica tahografskog uređaja koji izdaju vlasti država članica ovlaštenim
tijelima. Kartica ispitne postaje identificira tijelo i omogućava ispitivanje,
umjeravanje i programiranje tahografskog uređaja;
(d) »nadzorna kartica« označava:
prijenosni uređaj za prijenos i spremanje podataka za korištenje u čitaču
kartica tahografskog uređaja, koji izdaju vlasti država članica nadležnim
vlastima kako bi dobile uvid u podatke spremljene u podatkovnu memorijsku ili
vozačku karticu za učitavanje, ispis i/ili skidanje;
(e) »kartica prijevoznika« označava:
prijenosni uređaj za prijenos i spremanje podataka koji izdaju vlasti države
članice vlasniku vozila opremljenih tahografskim uređajem.
Kartica prijevoznika omogućava prikaz, skidanje i ispis podataka spremljenih u
tahografski uređaj ugrađen u vozilo tvrtke;
(f) »kalendarski dan« označava:
dan koji započinje u 00.00 sati i završava u 24.00 sata. Svi se kalendarski dani
odnose na UTC vrijeme (univerzalno usklađeno vrijeme);
(g) »prijenos podataka« označava:
preslikavanje dijela ili cjelokupnog skupa podataka pohranjenih u podatkovnoj
memoriji tahografskog uređaja u vozilu ili u memoriji kartice vozača.
Prijenosom se ne mogu izmijeniti ili brisati pohranjeni podaci.
Preneseni se podaci štite na način da se mogu otkriti pokušaji manipuliranja
podacima; izvor prenesenih podataka mora biti provjerljiv.
Preneseni se podaci čuvaju u obliku koji može koristiti svaka ovlaštena osoba;
;
(h) »identifikacija vozila« označava:
broj () koji identificiraju vozilo temeljem njegovog VIN-a i/ili VRN-a.

II. OPĆA OBILJEŽJA I FUNKCIJE TAHOGRAFSKOG UREĐAJA

Oprema mora imati mogućnost bilježenja, pohrane, prikaza i ispisa sljedećeg:
(a) pohrana i čuvanje u podatkovnoj memoriji
1. udaljenosti koju je prešlo vozilo uz točnost od 1 km;
2. brzinu vozila;
2.1. trenutnu brzinu vozila s učestalošću od 1 sata u trajanju od najmanje 24
sata korištenja vozila;
2.2. prekoračenje dopuštene brzine vozila, definirane kao vrijeme od preko 1
minute tijekom kojeg brzina vozila prelazi 90 km/h za vozila N3 ili 105 km/h za
vozila M3 (s vremenom, datumom, maksimalnom brzinom kod prekoračenja, prosječnom
brzinom tijekom odnosnog razdoblja);
3. razdoblja vremena vožnje (vrijeme i datum) uz točnost od 1 minute;
4. ostala razdoblja rada ili pripravnosti (vrijeme i datum) uz točnost od 1
minute;
5. prekid rada i dnevno vrijeme odmora (vrijeme i datum) uz točnost od 1 minute;
6. za elektronski tahografski uređaj, koji predstavlja opremu koja informaciju o
kretanju vozila dobiva u obliku električnih signala iz davača impulsa, svaki
prekid napajanja koji je duži od 100 mili sekundi (osim osvjetljenja), napajanja
davača impulsa i svaki prekid vođenja signala s davača impulsa, s datumom,
vremenom, trajanjem i brojem izdane kartice vozača;
7. broj izdane kartice vozača s vremenom i datumom umetanja i vađenja;
8. za svaku karticu vozača koja se umeće po prvi put nakon što je korištena u
drugom elementu tahografa:
– trenutno trajanje vožnje nakon posljednjeg prekida vožnje ili vremena odmora,
– trajanje vožnje na dan nakon posljednjeg odmora od najmanje osam sati,
– vrijeme vožnje za dan između dva razdoblja odmora od najmanje osam sati za
prethodnih 27 kalendarskih dana s datumom, vremenom i trajanjem,
– ukupno trajanje vožnje za tekući tjedan i prethodni tjedan i ukupno vrijeme
vožnje u dva prethodna završena tjedna,
– vrijeme odmora u trajanju od najmanje osam sati na dan i prethodnih 27
kalendarskih dana u svakom slučaju, s datumom, vremenom i trajanjem,
– registarska oznaka vozila kojima se upravlja;
9. datum, vrijeme i trajanje vožnje bez umetnute ili ispravne vozačke kartice;
10. datum koji se zabilježi na mjestima na kojima je dnevno radno vrijeme
započelo i završilo;
11. automatski prepoznate sistemske pogreške tahografskog uređaja s datumom,
vremenom i brojem izdavanja vozačke kartice;
12. pogreške kartice vozača s datumom i vremenom i brojem izdavanja kartice
vozača;
13. broj radioničke kartice ovlaštenog mehaničara ili radione s datumom barem
posljednje provjere i pregleda i/ili ispitivanja tahografa u skladu s odredbama
ovoga Pravilnika;
14. broj nadzorne kartice s datumom njenog umetanja i vrstom nadzora (prikaz,
ispis, prijenos podataka). U slučaju prijenosa podataka, potrebno je zabilježiti
razdoblje za koje su podaci preneseni;
15. kada se radilo usklađivanje vremena zabilježiti datum, vrijeme i broj
kartice;
16. status vožnje (vožnja pojedinca/posade – vozač/suvozač);
(b) pohranjivanje na karticu vozača
1. bitni podaci za razdoblja navedena pod točkom (a) pod točkama 3., 4., i 5. za
razdoblje od barem posljednja 28 kalendarska dana zajedno s registarskom oznakom
vozila koje se vozi i podacima iz točke (a) pod točaka 10., 14. i 16.;
2. događaji i greške prema točki (a) pod točkama 6., 11. i 15. s registarskom
oznakom vozila koje se vozi:
2.1. datum i vrijeme umetanja i vađenja kartice vozača i udaljenost koja se
prijeđe tijekom odnosnog razdoblja;
2.2. datum i vrijeme umetanja i vađenja kartice suvozača s brojem kartice;
3. podatke treba zabilježiti i pohraniti na karticu vozača na način koji će
isključiti svaku mogućnost krivotvorenja;
(c) bilježenje i pohranjivanje kada postoje dva vozača
kada vozila koriste dva vozača, vrijeme vožnje navedeno u točki (a) pod točki 3.
mora se zabilježiti i pohraniti na karticu vozača koji upravlja vozilom.
Tahografski uređaj mora zabilježiti i čuvati u podatkovnoj memoriji i na dvije
vozačke kartice istovremeno, ali odvojeno pojedinosti o podacima navedenima u
točki (a) pod točkama 4. i 5.;
(d) prikaz ili ispis na zahtjev ovlaštenog korisnika
1. datum izdavanja kartice vozača, datum isteka kartice;
2. prezime i ime vozača koji je nositelj kartice;
3. trenutno trajanje vožnje od posljednjeg prekida vožnje ili vremena odmora;
4. vrijeme vožnje tijekom danu nakon posljednjeg vremena odmora od najmanje osam
sati;
5. vremena vožnje tijekom dana između dva razdoblja odmora od najmanje osam sati
za prethodnih 27 kalendarskih dana kada je vozač vozio, s datumom, vremenom i
trajanjem;
6. ukupno vrijeme vožnje u tekućem i prethodnom tjednu i ukupna vremena u dva
puna prethodna tjedna;
7. ostala razdoblja rada i pripravnosti;
8. vrijeme odmora u trajanju od najmanje osam sati za dan i prethodnih 27 dana,
uvijek s datumom, vremenom i trajanjem;
9. registarska oznaka vozila kojima se upravlja najmanje tijekom posljednjih 28
kalendarskih dana s prijeđenom udaljenosti vozilom i prijeđenom udaljenosti u
svakom danu, vremenom prvog umetanja i posljednjeg vađenja kartice vozača i
vremenom promjene vozila;
10. kada se radilo usklađivanje vremena: datum, vrijeme i broj kartice;
11. prekid napajanja tahografa s datumom, vremenom, trajanjem i brojem kartice
vozača (prema definiciji u točki (a) pod točki 6.);
12. prekid rada davača impulsa s datumom, vremenom, trajanjem i brojem kartice
vozača (prema definiciji u točki (a) pod točki 6.);
13. «VIN« i/ili registarska oznaka vozila kojim se upravlja;
14. vožnja bez kartice vozača kako je definirano u točki (a) pod točki 9. u
posljednjih 28 kalendarskih dana;
15. pojedinosti o pohranjenim informacijama o vozaču (kako je definirano u točki
(c));
16. zabilježeni podaci o mjestima gdje je dnevno radno vrijeme započelo i
završilo;
17. automatski prepoznatljive sistemske greške tahografa s datumom, vremenom i
brojem kartice vozača;
18. greške u kartici vozača s datumom i vremenom i brojem kartice vozača;
19. broj nadzorne kartice s datumom umetanja nadzorne kartice i vrstom nadzora
(prikaz, ispis, prijenos podataka). Kod prijenosa podataka je potrebno
zabilježiti za koje razdoblje su podaci preneseni;
20. prekoračenje dopuštene brzine prema definiciji u točki (a) podtočki 2.2., s
datumom, vremenom i brojem kartice vozača, za tekući tjedan, i svakako
posljednji dan prethodnog tjedna;
21. sažeci izvještaja kojima se može provjeriti sukladnost s Uredbama (EEZ-a)
br. 561/2006 i (EEZ-a) br. 3821/85 i Direktivom 88/599/EEZ.

III. KONSTRUKCIJSKI I FUNKCIONALNI ZAHTJEVI ZA TAHOGRAFSKI
UREĐAJ

(a) Opće napomene
1.1. Svako uključivanje u ili priključenje na tahografski uređaj jednog ili više
uređaja, odobrenih ili ne, ne smije ometati ili biti u mogućnosti ometanja
ispravnog rada tahografskog uređaja. Tahografski uređaj se mora dostaviti na
odobrenje zajedno sa svim tako obuhvaćenim uređajima.
1.2. Tahografski uređaj mora biti sposoban za ispravan rad u klimatskim uvjetima
na koje se normalno nailazi na teritoriju Europe.
2. Materijali
2.1 Svi sastavni dijelovi tahografskog uređaja moraju biti izrađeni od
materijala dovoljne postojanosti i mehaničke čvrstoće te s postojanim
električnim i magnetskim obilježjima.
2.2. Svaka promjena na sastavnom dijelu opreme ili naravi materijala koji se
koriste za njegovu izradu moraju se prije korištenja dostaviti na odobrenje
vlasti koja je tahografski uređaj tipno odobrila.
3. Mjerenje prijeđene udaljenosti
Prijeđeni put se može mjeriti i zabilježiti bilo:
– na način da obuhvati kretanje prema naprijed i natrag, ili
– na način da obuhvati samo kretanje prema naprijed.
Svako bilježenje kretanja unatrag ne rag ne smije ni na koji način utjecati na jasnoću
i tostalih zapisa.
4. Mjerenje brzine
4.1. Raspon mjerenja brzine mora se navesti u potvrdi o tipnom odobrenju.
4.2. Prirodna frekvencija i prigušenje mjernog uređaja moraju biti takvi da
instrumenti koji prikazuju i bilježe brzinu mogu, unutar mjernog opsega, pratiti
promjene ubrzanja do 2 m/s2 unutar granica dozvoljenog odstupanja.
5. Mjerenje vremena (sat)
Vrijeme je digitalno. Ažuriranje se izvodi (prema potrebi) u ovlaštenoj
radionici. Interno vrijeme sata je UTC. Vozač može prilagoditi vrijeme prikazano
na ekranu u koracima po jedan sat.
5.1. Mjerenje vremena automatski radi tahografski uređaj.
5.2. Vrijeme sata u memoriji može se poništiti samo umetanjem kartice radionice.
6. Osvjetljenje i zaštita
6.1. Vizualni instrumenti tahografski uređaj moraju biti opremljeni primjerenim
osvjetljenjem koje ne blješti.
6.2 U normalnim uvjetima korištenja svi unutarnji dijelovi uređaja moraju biti
zaštićeni od vlage i prašine. Osim toga, moraju biti izrađeni tako da su
zaštićeni od intervencije neovlaštenih osoba putem kućišta koje ima zaštitnu
plombu.
6.3. Potrebno je osigurati zaštitu od električnih smetnji i magnetskih polja u
skladu sa standardima za elektroniku u vozilima.
6.4. Vodovi koji povezuju tahografski uređaj s davačem impulsa moraju biti
zaštićeni elektronskim nadzorom kao što je šifriranje signala, koji je u
mogućnosti otkriti prisutnost unutar takvog dijela sustava svakog uređaja koji
inače nije neophodan za ispravan rad tahografskog uređaja, koji može spriječiti
ispravan rad tahografskog uređaja putem kratkog spoja, prekida ili promjene
elektronskih podataka iz davača impulsa, ili udvostručenjem drugim tipno
odobrenim tahografskim uređajem kada je takav uređaj povezan i stavljen u pogon.
6.5. Cjelokupan sustav, uključujući priključke na davač impulsa mora biti
osiguran od intervencije neovlaštenih osoba.
6.6. Tahografski uređaj mora sam ustanoviti greške.
(b) Vizualni instrumenti
Prikazi moraju biti vidljivi s vanjske strane tahografskog uređaja i pružiti
jasno, jednostavno i nedvojbeno očitanje i u slučaju dvojice vozača.
Uređaj za prikaz mora omogućiti da se podaci iz Poglavlja II. točke (d) prikažu
na zahtjev. Zahtjev se može postaviti selektivno ili u slijedu.
(c) Znaci upozorenja
1. Upozorenje vozaču u trajanju od najmanje 30 sekundi ukoliko se vozilom
upravlja:
– bez umetnute kartice vozača,
– s neispravnom karticom,
– s karticom vozača u pogrešnom utoru,
– kada je tahografski uređaj utvrdio jedan ili više slučaja unutarnje
neispravnosti, posebno one iz Poglavlja II. točke (d) podtočke 17. i 18.,
– iznad dopuštene brzine prema definiciji u Poglavlju II. točki (a) podtočki
2.2.
2. Upozorenje vozaču prije prekoračenja četiri i pol sata trajanja vožnje i
devet sati dnevnog trajanja vožnje, 15 minuta prije i u trenutku prekoračenja
granične vrijednosti.
3. Upozorenje vozaču 15 minuta prije i u trenutku kada propusti poštovati dnevni
odmor u trajanju od osam sati unutar posljednja 24 sata.
4. Dodatna upozorenja mogu se ugraditi na zahtjev vlasnika vozila.
5. Oblik upozorenja
Upozorenja mogu biti zvučna ili vizualna, ili kombinacija oba i moraju biti
jasno prepoznatljiva od strane korisnika.
(d) Memorija
1. Razdoblja iz Poglavlja II. točke (a) podtočaka 3., 4. i 5. moraju se
pohraniti kada god dođe do promjene aktivnosti ili stanja.
2. Vrijeme vožnje uvijek se mora pohranjivati automatski kada je vozilo u
pokretu.
3. Ostala razdoblja rada i odmora se moraju uvijek pohraniti odvojeno
korištenjem uređaja za odabir aktivnosti.
(e) Oznake
1. Sljedeće pojedinosti moraju se pojavljivati na ekranu tahografskog uređaja:
– pokraj brojke koja označava prevaljenu udaljenost, jedinica mjere označene
kraticom »km«,
– pokraj brojke koja označava brzinu, zapis »km/h«.
2. Opisna pločica mora biti vidljiva na tahografskom uređaju i mora označavati
sljedeće pojedinosti:
– ime i adresu proizvođača opreme,
– identifikacijski broj proizvođača i godinu izrade opreme,
– oznaka tipnog odobrenja tahografa,
– stalnicu tahografa u obliku »k = … okr/km« ili k =... imp/km«,
– po izboru, mjerni opseg brzine u obliku prikazanom u točki 1.
Ovaj podatak tahografski uređaj može prikazati i na zahtjev.
(f) Maksimalna odstupanja (instrumenti za prikaz i bilježenje)
1. Maksimalna odstupanja odnose se na prijeđenu udaljenost, brzinu i vrijeme i
mjere se na dinamometru prije ugradnje i, u okolnostima iz Poglavlja VII.,
prilikom ugradnje, tijekom ispitivanja, provjere i pregleda i korištenja.
2. Maksimalna odstupanja utvrđena u točki 1. vrijede za ekstremne temperature
koje odgovaraju klimatskim uvjetima na koje se redovito nailazi na teritoriju
Europe.

IV. KARTICE S MEMORIJOM
A. KARTICA VOZAČA (S MEMORIJOM)

1. Umetanje/vađenje
Tahografski uređaj mora biti osmišljen tako da je kartice vozača (s memorijom)
zaključana u položaju njezinog ispravnog umetanja u čitač kartice i da se
odnosni podaci s vozačke kartice automatski pohranjuju u podatkovnoj memoriji
tahografskog uređaja. Oslobađanje kartice vozača može funkcionirati samo kada
vozilo miruje i nakon što su odnosni podaci pohranjeni na vozačku karticu.
2. Kapacitet memorije kartice vozača
Kapacitet kartice vozača mora biti dovoljan za pohranjivanje najmanje 28
kalendarskih dana podataka iz Poglavlja II. točke (c) za trenutnog vozača.
Ukoliko je kartica puna, novi podaci zamjenjuju najstarije podatke.
3. Vidljivi podaci
Stranica 1. sadrži:
(a) riječi »Vozačka kartica« ispisane velikim slovima na službenom jeziku ili
jezicima države koja izdaje karticu;
»Kartice vozača« na drugim službenim jezicima Zajednice, ispisana tako da čini
pozadinu dozvole:
es: TARJETA DEL CONDUCTOR
dk: FØRERKORT
de: FAHRERKARTE
el: KAPTA OΔHΓOY
en: DRIVER CARD
fr: CARTE DE CONDUCTEUR
ga: CÁRTA TIOMÁNAÍ
it: CARTA DEL CONDUCENTE
nl: BESTUURDERSKAART
pt: CARTÃO DE CONDUTOR
fi: KULJETTAJAKORTTI
sv: FÖRARKORT;
(b) ime države članice koja izdaje karticu (opcionalno);
(c) znak raspoznavanja države članice EZ koja izdaje karticu, ispisan u negativu
u plavom pravokutniku i okružen s 12 žutih zvjezdica; znakovi raspoznavanja su
sljedeći:
B Belgija
DK Danska
D Njemačka
GR Grčka
E Španjolska
F Francuska
IRL Irska
I Italija
L Luksemburg
NL Nizozemska
A Austrija
P Portugal
FIN Finska
S Švedska
UK Ujedinjena Kraljevina
(d) podaci koji su karakteristični za izdanu karticu, numerirani kako slijedi:
1. prezime nositelja;
2. ime (imena) nositelja;
3. datum i mjesto rođenja;
4. (a) datum izdavanja kartice;
(b) rok valjanosti kartice;
(c) ime vlasti izdavatelja (može se ispisati na stranici 2.);
(d) različit broj od onog pod točkom 5., za administrativne potrebe
(opcionalno);
5. (a) broj vozačke dozvole, uključujući broj izdavanja zamjene;
(b) broj izdavanja vozačke kartice, uključujući indeksni broj izdavanja zamjene;
6. fotografija nositelja;
7. potpis nositelja;
8. redovno mjesto prebivališta ili poštanska adresa nositelja (opcionalno).
Podaci iz točke 1., točke 2., točke 3., točke 4. pod točke (b), točke 5. pod
točke (a) i točke 5. pod točke (b) također se pohranjuju u memoriji vozačke
kartice.
Stranica 2 sadrži:
(a) objašnjenje numeriranih stavaka koje se javljaju na stranicama 1. i 2.
kartice;
(b) uz posebnu pismenu suglasnost nositelja, može se dodati i podatak koji se ne
odnosi na administrativno vođenje vozačke kartice, kod čega takav dodatak ne
mijenja ni na koji način korištenje obrasca kao vozačke kartice.

OBRAZAC ZA VOZAČKU KARTICU

Strana 1.

Strana 2.

PRIMJER OBRASCA VOZRTICE: BELGIJSKA KARTICA

(Na znanje)
![](dodatni/348368.gif)
4. Standardi
Vozačka kartica i tahografski uređaj moraju udovoljavati sljedećim standardima:
– ISO 7810,
– ISO 7816-1,
– ISO 7816-2,
– ISO 7816-3,
– nacrt ISO 7816-4,
– nacrt ISO 10373,
– podroban opis pogona definiran unutar sustava identifikacijskih kartica
namijenjenih korištenju u površinskom prijevozu.
5. Sigurnost, uključujući zaštitu podataka
Različite sastavnice vozačke kartice namijenjene su otklanjanju svakog
krivotvorenja ili pokušaja intervencije od strane neovlaštenih osoba i
otkrivanju svakog pokušaja takve vrste.
6. Raspon temperatura
Vozačka kartica mora biti sposobna za ispravan rad u svim klimatskim uvjetima
koji se redovito javljaju na teritoriju Europe.
7. Vijek trajanja
Kartica mora biti sposobna za ispravan rad tijekom razdoblja od pet godina
ukoliko se koristi u okviru opisanih uvjeta okoliša i električnih uvjeta.
8. Električna obilježja
Električna obilježja kartice moraju odgovarati opisu koji se primjenjuje na
elektroniku na vozilima.
9. Logička struktura vozačke kartice
Logička struktura kartice mora biti definirana na način da jamči njezin ispravan
rad i sukladnost sa svakim tahografom koji udovoljava ovom Dodatku.
10. Funkcije i naredbe
Funkcije i naredbe kartice moraju obuhvaćati sve funkcije iz Poglavlja I. točke
(c) i Poglavlja II. točke (b).
11. Temeljne datoteke
Opis temeljnih datoteka mora biti u okviru standarda iz točke 4.

B. KARTICA RADIONICE (S MEMORIJOM), NADZORNA KARTICA (S
MEMORIJOM) I KARTICA PRIJEVOZNIKA (S MEMORIJOM)

Opisi kartica radionice, nadzornih kartica i kartica prijevoznika (s
memorijom) moraju biti takvi da rade ispravno prilikom korištenja propisanog u
Poglavlju I. točkama (g), (h) i (i) i da su u skladu sa svakim tahografskim
uređajem koji je sukladan ovom Prilogu. Struktura kartica mora biti osmišljena
tako da omogući pristup samo ovlaštenom korisniku i samo za obavljanje funkcija
za koje je svaka kartica namijenjena.

V. PISAČ I STANDARDNI ISPISI

1. Pisači moraju biti osmišljeni tako da proizvode ispise iz Poglavlja II.
točke (d) s takvom razinom razlučivosti kojom se izbjegava svaka dvosmislenost
prilikom čitanja. Ispisi moraju ostati jasno čitljivi i prepoznatljivi u
normalnim uvjetima čuvanja u razdoblju od najmanje godinu dana.
Oni moraju zadržati svoje dimenzije i zapise u normalnim uvjetima vlage i
temperature.
Također mora biti moguće na takve dokumente dodavati zabilješke pisane rukom,
kao što je potpis vozača.
2. Minimalan kapacitet ispisa u bilo kojem obliku mora biti dovoljan da omogući
ispis podataka iz Poglavlja II. točke (d).
Ukoliko treba međusobno povezati nekoliko ispisa kako bi se povećao kapacitet
ispisa, veze između različitih dokumenata moraju biti takve da nema prekida
podataka na mjestima veze koje mogu ugroziti tumačenje podataka.

VI. UGRADNJA TAHOGRAFSKOG UREĐAJA

(a) Ugradnja
1. Tahografski uređaj mora biti zaštićen od slučajnog oštećenja.
2. Mora postojati mogućnost da ovlašteni zastupnici prilagode konstantu
tahografskog uređaja karakterističnom koeficijentu vozila korištenjem
primjerenog uređaja, koji je poznat kao adapter.
Vozila s dva ili više osovinskih omjera moraju biti opremljena prekidačem kod
kojih će se takvi različiti omjeri putem adaptera automatski dovoditi u sklad s
omjerom za koji je tahografski uređaj prilagođena vozilu.
(b) Ugradbena naljepnica
Nakon što je tahografski uređaj ispitan nakon ugradnje, ugradbena naljepnica
koja je jasno vidljiva treba biti postavljena na, u ili pokraj tahografskog
uređaja. Nakon svakog ispitivanja u ovlaštenoj radionici kada je potrebno
kalibriranje, mora se postaviti nova naljepnica na mjestu prethodne.
Naljepnica mora sadržavati najmanje sljedeće pojedinosti:
– ime, adresu ili trgovački naziv ovlaštene radionice,
– stalnicu vozila u obliku »w = … okr/km« ili »w = … imp/km«,
– djelatni opseg pogonskih kotača u obliku »1 = … mm«,
– datum kada je određena stalnica vozila i izmjeren djelatni opseg pogonskih
kotača,
– posljednjih osam znamenki broja šasije – VIN oznake vozila.
(c) Plombiranje
1. Moraju se plombirati sljedeći dijelovi:
(a) svi spojevi koji bi, ukoliko se rastave, mogli uzrokovati nezamjetljive
promjene ili gubitak podataka;
(b) svaki poklopac koji omogućava pristup strujnim krugovima ili mehanizmima,
svaka izmjena kojih bi utjecala na pravilan rad tahografskog uređaja ili koja bi
mogla omogućiti neovlaštenu izmjenu obilježja uređaja;
(c) ugradbena naljepnica, osim ukoliko je osigurana na način da se istu ne može
skinuti bez da se oznake na istoj unište.
2. U svakom slučaju, mjesta plombi se moraju naznačiti u tipnom odobrenju, a
provjera njihove djelotvornost je dio postupaka dobivanja tipnog odobrenja.
3. Plombe iz točke 1. pod točke (b) mogu se ukloniti:
– u izvanrednim slučajevima,
– za ugradnju, podešavanje ili popravak ograničivača brzine ili svakog drugog
uređaja koji doprinosi sigurnosti prometa na cestama, pod uvjetom da
tahografskog uređaja i dalje radi pouzdano i ispravno i da je ponovo plombiran
od strane ovlaštene radionice (sukladno Poglavlju VII.) odmah nakon ugradnje
uređaja za ograničenje brzine ili nekog drugog uređaja koji doprinosi sigurnosti
prometa na cestama ili u roku od sedam dana u drugim slučajevima.
Prilikom svakog oštećenja plombe potrebno je pripremiti i staviti na
raspolaganje Ministarstvu ili nadležnoj vlasti druge države pisanu izjavu o
razlozima takve radnje.

VII. PREGLED, ISPITIVANJE I NADZOR

(a) Odobrene radionice
Samo radionice s važećim odobrenjem smiju obavljati ispitivanje i pregled.
(b) Ispitivanje novih ili popravljenih uređaja
Svaki pojedinačan uređaj, bilo da je nov ili popravljen, mora biti certificiran
u pogledu vlastitog rada i točnosti njegovih očitanja i zapisa, u granicama
utvrđenima u Poglavlju II. točki (f) pod točki 1. te plombiran u skladu s
Poglavljem VI. točkom (c) pod točkom 1. ili istovrijednim digitalnim podatkom u
podatkovnoj memoriji tahografskog uređaja.
(c) Nadzor kod ugradnje i programiranje
1. Prilikom ugradnje u vozilo, tahografski uređaj i cijela instalacija moraju
udovoljiti odredbama koje se odnose na maksimalna odstupanja propisana u
Poglavlju III. točki (f) pod točki 2.
2. Potrebno je obaviti sljedeće programiranje tahografskog uređaja:
– datum ispitivanja,
– univerzalno usklađeno vrijeme (UTC),
– identifikacija vozila »VIN« i registarska oznaka,
– broj kartice radionice.
(d) Povremeni nadzor
1. Povremeni nadzor uređaja ugrađenog u vozila mora se odvijati nakon svakog
popravka opreme odnosno, ispitivanja ili nakon svake promjene stalnice vozila
ili djelatnog opsega pogonskih kotača ili najmanje jednom u dvije godine nakon
posljednjeg nazora ili ispitivanja; on se može odvijati u kombinaciji s
izvanrednom provjerom tehničke ispravnosti vozila na cesti.
Ovaj nadzor mora obuhvaćati barem sljedeće preglede:
– da tahografski uređaj radi ispravno, uključujući prijenos podataka na i sa
kartice radionice,
– da se osigura sukladnost s odredbama Poglavlja II. točke (f)
– da tahografski uređaj nosi oznaku tipnog odobrenja,
– da je postavljena ugradbena naljepnica,
– da su plombe na tahografskom uređaju i na drugim dijelovima instalacije
netaknuti,
– stvaran djelatni opseg pogonskih kotača.
2. Potrebno je obaviti sljedeće programiranje tahografskog uređaja:
– datum izvršenog nadzora,
– univerzalno usklađeno vrijeme (UTC),
– »VIN« i registarsku oznaku vozila,
– broj kartice radionice.
3. Takav nadzor mora obuhvatiti zamjenu ugradbene naljepnice ili istovrijednvrijednog
digitalnog podatka u podatkovnoj memoriji tahografsđaja.
(e) Mjerenje pogrešaka
Mjerenje pogrešaka kod ugradnje i tijekom korištenja mora se obavljati u
sljedećim uvjetima za koje se smatra da predstavljaju standardne ispitne uvjete:
– vozilo bez tereta, u normalnom pogonskom stanju,
– pritisak u gumama u skladu s uputama proizvođača,
– istrošenost guma u granicama koje su propisima dopuštene,
– kretanje vozila: vozilo se mora kretati vlastitom snagom motora pravolinijski
na ravnom tlu i pri brzini od 50 ± 5 km/h. Mjerna udaljenost mora biti najmanje
1 000 m,
– za ispitivanje se također može koristiti odgovarajući dinamometar, pod uvjetom
da je usporedive točnosti.

# Potvrda o ispitivanju

Prema Pravilniku o tehničkim uvjetima i ispitivanju tahografa i ispitivanju
ograničivača brzine, obavljanje postupaka i poslova radionica,

# Ovlaštena radionica

# HR\_\_\_\_\_\_\_\_\_\_\_

# Podaci o vozilu

Vlasnik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proizvođač i
tip:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VIN
oznaka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Registarska
oznaka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o
tahografu

Proizvođač i tip
tahografa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tvornički boj
tahografa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj tipnog
odobrenja tahografa:\_\_\_\_\_\_\_\_\_\_\_\_\_\_\_\_\_\_\_\_\_\_

Pokaznik
km:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Podaci o izvršenim uslugama

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svrha
ispitivanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Parametri vozila

Veličina
pneumatika:\_\_\_\_\_\_\_\_\_\_\_\_\_\_\_\_Tlak:\_\_\_\_\_\_\_\_\_\_

Djelatni obod pogonskih
kotača:\_\_\_\_\_\_\_\_\_\_\_\_\_\_\_\_\_\_mm

Stalnica vozila
w:\_\_\_\_\_\_\_\_\_\_\_\_\_\_\_\_\_\_\_\_\_\_\_okr./km/imp./km

Korekcijski
faktor:\_\_\_\_\_\_\_\_\_\_\_\_\_\_\_\_\_\_\_\_\_\_ %

## Ispitivanje tahografa

Stalnica tahografa
k:\_\_\_\_\_\_\_\_\_\_\_\_\_\_\_\_\_\_\_\_\_ okr./km/imp./km

Ulazni test brzine:\_\_\_\_\_\_\_km/h
\_\_\_\_\_\_km/h \_\_\_\_\_\_km/h

Ispitivanje pokaznika
km:\_\_\_\_\_\_\_\_\_\_\_\_\_\_\_\_\_\_\_\_\_\_\_m

Pogreška mjerenja
vremena:\_\_\_\_\_\_\_\_\_\_\_\_\_\_\_\_\_\_sek/24h

Postavljena granična brzina Vset=\_\_\_\_\_\_\_\_\_km/h

Ispitivanje
tahografa je napravljeno prema proceduri ispitivanja proizvođača tahografa.

Ispitani je
tahograf usklađen sa zahtjevima iz Pravilnika o tehničkim uvjetima i ispitivanju
tahografa i ispitivanju ograničivača brzine, obavljanje postupaka i poslova
radionica, ispunjavanju uvjeta radionica, te
o
sadržaju i obliku
zahtjeva za izdavanje ili produžetak dozvole.

# Naljepnica

# Pregled i provjera

Ovlaštena
radionica HR\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv
radionice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište
radionice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potvrđujemo da
je tahograf ispravno ugrađen i podešen prema važećim propisima.

Tehničar:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voditelj
radionice\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

 Žig radionice

# Ispitao: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj
kartice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voditelj
radionice\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                  &nnbsp         &nbs             Potpis

Žig radionice

Žig radionice

# Ispitao: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj
kartice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voditelj
radionice\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

Žig radionice

Pravilnik, NN 89/2008-2838
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)